**Raport privind starea bibliotecilor din România**

**în perioada 2020 - 2023**

**1. Introducere**

Prezentul raport oferă o analiză detaliată a activității bibliotecilor din Sistemul Național de Biblioteci (denumit în continuare - SNB) din România în anul 2023, evidențiind principalele tendințe, provocări și evoluții înregistrate la nivel instituțional, demografic și funcțional, pe baza datelor statistice oferite de Institutul Național de Statistică (INS)[[1]](#footnote-1).

**2. ACTIVITATEA BIBLIOTECILOR DIN SISTEMUL NAȚIONAL DE BIBLIOTECI**

► **Biblioteca** este instituţia, compartimentul sau structura specializată al cărei scop principal este de a constitui, a organiza, a prelucra, a dezvolta şi a conserva colecţiile de cărţi, publicaţiile seriale, alte documente specifice şi baze de date pentru a facilita utilizarea acestora în scop de informare, cercetare, educaţie sau recreere. **Unitatea administrativă** este reprezentată de orice bibliotecă sau grup independent de biblioteci care se află în subordinea unui director sau a unei administraţii. Termenul de „independent” nu implică independenţa juridică sau financiară.

Conform Legii bibliotecilor nr. 334/2002, actualizată, în raport cu funcţiile şi atribuţiile acestora, bibliotecile se clasifică în:

- **naționale** – biblioteci investite cu sarcina de a achiziţiona, de a prelucra şi de a conserva la nivel național documente din toate domeniile cunoașterii și, în particular, pe cele referitoare la limba și civilizația română; organizatoare a Depozitului legal de documente. În categoria bibliotecilor naționale s-a inclus și o bibliotecă de interes național (Biblioteca Academiei Române);

**- universitare** – biblioteci aflate prioritar în serviciul studenţilor, al cadrelor didactice şi al cercetătorilor din universităţi şi din alte unităţi de învăţământ superior şi de cercetare care, în limitele prevăzute de regulamentul de organizare, pot funcţiona şi ca biblioteci publice;

**- specializate** – biblioteci destinate, în principal, unei categorii de beneficiari sau colecţionării, cu prioritate, a unor tipuri de documente ori pentru a răspunde necesităţilor specifice organismului tutelar;

**- publice** – biblioteci de tip enciclopedic puse în slujba unei comunităţi locale sau judeţene. Din categoria bibliotecilor publice fac parte: Biblioteca Metropolitană București, bibliotecile județene, municipale și orășenești și bibliotecile comunale. Datele statistice prezentate pentru bibliotecile județene se referă şi la Biblioteca Metropolitană București;

**- şcolare** – biblioteci organizate în cadrul instituţiilor de învăţământ preuniversitar, care se află cu precădere în serviciul elevilor şi al cadrelor didactice din instituţiile respective şi care, în limitele prevăzute de lege şi de regulamentul de organizare, pot funcţiona şi ca biblioteci publice.

► Datele statistice prezentate pentru bibliotecile şcolare se referă şi la reţeaua de biblioteci care aparţine Casei Corpului Didactic.

**Colecţia bibliotecii** cuprinde următoarele categorii de documente: cărţi, publicaţii seriale, manuscrise, microformate, documente cartografice, documente de muzică tipărite, documente audiovizuale, documente grafice, documente/colecţii electronice, documente fotografice sau multiplicate prin prelucrări fizico-chimice, documente arhivistice, alte categorii de documente indiferent de suportul material.

**Volumul de bibliotecă** constituie unitatea de evidenţă a bibliotecii reprezentând cărţile, broşurile, colecţiile de ziare şi reviste cu minimum 5 pagini, precum şi materialele audiovizuale (casete cu benzi magnetice, diafilme etc.) pentru toate tipurile de biblioteci. În numărul volumelor sunt incluse şi fotocopiile şi microformatele.

**Utilizatorul activ** este persoana care, în cursul anului de referinţă, utilizează serviciile şi facilităţile bibliotecii, inclusiv pe cele electronice, în interiorul sau în afara spaţiului bibliotecii.

**Numărul mediu de volume împrumutate** spre lectură care a revenit unui utilizator activ reprezintă numărul total de volume eliberate (tranzacții de împrumut individual) raportat la numărul total al utilizatorilor activi ai bibliotecilor, în anul de referință.

**Analiză comparativă privind numărul de biblioteci în perioada 2020-2023**

|  |  |
| --- | --- |
| **Tipul de bibliotecă** | **Biblioteci (unități)** |
| **Total** | **Unități administrative (de bază)** |
| **2020** | **2022** | **2023** | **2020** | **2022** | **2023** |
| **Total** | **8.929** | **8.454** | **8.341** | **8.829** | **8.372** | **8.263** |
| Biblioteci naționale | 6 | 6 | 6 | 3 | 3 | 3 |
| Biblioteci universitare | 94 | 95 | 94 | 89 | 90 | 90 |
| Biblioteci specializate | 373 | 360 | 340 | 376 | 343 | 324 |
| Biblioteci școlare | 5.462 | 6.035 | 6.003 | 6.327 | 6.022 | 5.993 |
| **Biblioteci publice**  din care: | **2.083** | **1.958** | **1.898** | **2.034** | **1.914** | **1.853** |
| - Biblioteci județene | 81 | 77 | 77 | 41 | 41 | 41 |
| - Biblioteci municipale și orășenești | 250 | 247 | 240 | 246 | 243 | 236 |
| - Biblioteci comunale | 1.752 | 1.634 | 1.581 | 1.747 | 1.630 | 1.576 |

► În perioada 2020-2023, se constată o **scădere constantă a numărului bibliotecilor din România**: o scădere cu **109 unități de bază** față de 2022, cea mai mare scădere fiind înregistrată în rândul bibliotecilor **publice −** cu 61 unități (comunale − cu 54 unități, municipale și orășenești – cu 7 unități), dar și în rândul celor **școlare** − cu 29 de unități mai puține și specializate – cu 19 unități mai puține. Față de 2020, scăderea este și mai semnificativă − cu **566 unități mai puține**: au fost închise 181 biblioteci publice (10 orășenești și municipale și 171 comunale), 334 școlare și 52 specializate.

Trebuie menționat că cele 61 de biblioteci de drept public, orășenești și comunale, au fost închise prin încălcarea Legii nr. 334/2002 − *Legea bibliotecilor*. Prin aceasta se prevede că o bibliotecă publică de drept public se poate desființa numai dacă se desființează unitatea teritorial administrativă sub care aceasta a fost organizată, ori în perioada analizată nu au existat comasări sau desființări de unități administrative care în final să conducă la reducerea numărului de biblioteci. De asemenea, nu se cunoaște ce s-a întâmplat cu patrimoniul acestora. Mai mult, trebuie amintit că bibliotecile comunale sunt singurele instituții de cultură organizate la acest nivel, închiderea acestora conducând la încălcarea Art. 33 din Constituția României și care privează comunitatea respectivă de accesul la cultură.

► În anul 2023, se constată că din totalul de 8.263 de biblioteci (unități de bază) care există în Sistemul Național de Biblioteci, 72,5% sunt școlare, 22,44% biblioteci publice (județene, orășenești și municipale și comunale), 3,92% biblioteci specializate, 1,09% biblioteci universitare și doar 0,03% biblioteci naționale.

**Analiză privind numărul volumelor existente în biblioteci /volumelor intrate în colecții (după definiția dată în formularul CULT 1) în perioada 2020-2023**

|  |  |
| --- | --- |
| **Tipul de bibliotecă** | **Număr volume existente** |
| **Total** | din care: **intrate în cursul anului** |
| **2020** | **2022** | **2023** | **2020** | **2022** | **2023** |
| **Total** | **108.854.063** | **154.390.519** | **153.346.134** | **1.123.833** | **1.486.420** | **1.394.724** |
| Biblioteci naționale | 25.979.869 | 21.704.737 | 21.800.427 | 135.122 | 131.113 | 105.134 |
| Biblioteci universitare | 29.810.712 | 25.638.258 | 25.595.087 | 375.134 | 264.844 | 281.365 |
| Biblioteci specializate | 7.449.380 | 5.977.814 | 5.763.793 | 77.574 | 48.391 | 27.848 |
| Biblioteci școlare | 59.064.377 | 58.529.324 | 58.207.154 | 591.173 | 1.268.396 | 508.181 |
| **Biblioteci publice** din care: | **44.502.030** | **42.540.386** | **41.979.673** | **574.170** | **503.606** | **472.196** |
| - Biblioteci județene | 18.564.565 | 17.595.629 | 17.656.285 | 312.054 | 267.504 | 277.142 |
| - Biblioteci municipale și orășenești | 9.858.519 | 9.799.224 | 9.599.227 | 102.037 | 93.083 | 70.980 |
| - Biblioteci comunale | 16.078.946 | 15.145.533 | 14.724.161 | 160.079 | 143.019 | 124.074 |

► La sfârșitul anul 2023, numărul volumelor existente în bibliotecile din România a fost de **153.346.134 volume**, în scădere cu 0,7% (1.044.385 volume) faţă de anul precedent.

Repartizarea volumelor existente la sfârşitul anului 2023 pe tipuri de biblioteci a fost următoarea: 37,9% în biblioteci şcolare, 27,4% în biblioteci publice (11,5% în biblioteci judeţene, 6,3% în biblioteci municipale şi orăşeneşti şi 9,6% în biblioteci comunale), 16,7% în biblioteci ale instituțiilor de învăţământ universitar, 14,2% în biblioteci naționale şi de importanţă naţională şi 3,8% în biblioteci specializate.

► Numărul volumelor intrate în colecţiile bibliotecilor, în anul 2023, a fost de **1.394.724 volume**, în scădere cu 91.696 volume (6,1%) faţă de anul precedent.

Repartizarea volumelor intrate în colecţiile bibliotecilor în anului 2023 pe tipuri de biblioteci a fost următoarea: 36,4% în biblioteci şcolare, 34,1% în biblioteci publice (19,9% în biblioteci judeţene, 5,2% în biblioteci municipale şi orăşeneşti şi 9% în biblioteci comunale), 20,2% în biblioteci ale instituțiilor de învăţământ universitar, 7,4% în biblioteci naționale şi de importanţă naţională şi 1,9% în biblioteci specializate. La 100 locuitori s-au achiziţionat, în medie, 7 volume[[2]](#footnote-2).

Mai departe, trebuie menționat că, în **medie 169 de volume au intrat** într-o bibliotecă din România, pe parcursul anului 2023. Raportat la tipul de bibliotecă, repartiția ar fi următoarea: 35.045 de volume în bibliotecile naționale, 3.127 volume în bibliotecile instituţiilor de învăţământ universitar, 255 volume în bibliotecile publice, 85 volume în bibliotecilele şcolare și numai 86 în bibliotecile specializate.

**Analiză privind numărul utilizatorilor activi în perioada 2020-2023**

|  |  |
| --- | --- |
| **Tipul de bibliotecă** | **Număr utilizatori activi** |
| **2020** | **2022** | **2023** |
| **Total** | **2.489.801** | **2.361.976** | **2.419.179** |
| Biblioteci naționale | 11.326 | 28.422 | 28.717 |
| Biblioteci universitare | 180.983 | 217.377 | 226.276 |
| Biblioteci specializate | 113.027 | 32.520 | 31.666 |
| Biblioteci școlare | 1.423.364 | 1.268.396 | 1.290.441 |
| **Biblioteci publice** din care: | **761.101** | **815.261** | **842.079** |
| - Biblioteci județene | 231.988 | 279.782 | 311.361 |
| - Biblioteci municipale și orășenești | 196.861 | 212.073 | 213.425 |
| - Biblioteci comunale | 33.252 | 323.406 | 317.293 |

► **Utilizatorii activi** sunt persoanele sau organizaţiile care, în cursul anului de referinţă, au utilizat serviciile şi facilităţile bibliotecii, inclusiv cele electronice, în interiorul sau în afara spaţiului bibliotecii. Sunt incluși atât utilizatorii cu permisul vizat (în anul de referință), cât și cei înscriși în cursul anului de referință, cu mențiunea că fiecare persoană se numără o singură dată.

► Numărul utilizatorilor activi a fost, în anul 2023, de 2.419.179 de persoane, mai mare cu 2,4% (57.203 persoane) faţă de anul 2022.

Pe tipuri de biblioteci, distribuţia numărului utilizatorilor activi a fost următoarea: 53,3% dintre utilizatorii activi au frecventat bibliotecile şcolare, 34,8% bibliotecile publice (12,9% au frecventat bibliotecile judeţene, 8,8% bibliotecile municipale şi orăşeneşti, iar 13,1% bibliotecile comunale), 9,4% dintre utilizatorii activi au frecventat bibliotecile instituţiilor de învăţământ universitar, 1,3% bibliotecile specializate şi 1,2% bibliotecile naționale şi de importanţă naţională.

De asemenea, în **medie 293 de persoane** și-au făcut/reînnoit permisul într-o bibliotecă din România, pe parcursul anului 2023. Raportat la tipul de bibliotecă, repartiția ar fi următoarea: 9.572 în bibliotecile naționale şi de importanţă naţională, 2.514 în bibliotecile instituţiilor de învăţământ universitar, 455 persoane în bibliotecile publice, 215 persoane în bibliotecilele şcolare și numai 98 în bibliotecile specializate.

**Analiză privind numărul volumelor eliberate (inclusiv fotocopii și microfilmate) în perioada 2020-2023**

|  |  |
| --- | --- |
| **Tipul de bibliotecă** | **Număr volume eliberate** |
| **2020** | **2022** | **2023** |
| **Total** | **20.574.194** | **18.642.506** | **19.245.072** |
| Biblioteci naționale | 123.192 | 166.604 | 235.025 |
| Biblioteci universitare | 1.572.759 | 1.944.280 | 2.151.154 |
| Biblioteci specializate | 765.499 | 177.173 | 171.017 |
| Biblioteci școlare | 9.483.395 | 6.814.728 | 7.026.901 |
| **Biblioteci publice** din care: | **8.576.880** | **9.539.721** | **9.660.975** |
| Biblioteci județene | 4.247.718 | 4.951.405 | 5.137.462 |
| Biblioteci municipale și orășenești | 2.085.524 | 2.255.546 | 2.232.311 |
| Biblioteci comunale | 2.243.638 | 2.332.770 | 2.291.202 |

► **Împrumut individual** (documente eliberate) constă în împrumutul direct, pe o perioadă limitată de timp, al unui document fizic sau al unuia electronic pentru a fi utilizat în incinta bibliotecii sau în afara acesteia (ex.: acasă). Împrumuturile includ documentele împrumutate la domiciliu, împrumuturile pe loc, precum şi copiile (unități fizice) furnizate în locul documentelor originale. Cu excepţia copiilor, se numără volumele, inclusiv în cazul publicaţiilor periodice.

În statistica de bibliotecă se iau în considerare și tranzacţiile de împrumut ale documentelor fotocopiate și microfilmate, care reprezintă copiile (nr. pagini) documentelor furnizate în locul originalelor, transmise electronic, fizic sau prin fax, precum și imprimările de documente electronice efectuate de personalul bibliotecii pentru utilizatori, dacă utilizarea lor este permisă pe un timp nelimitat. Nu se numără copiile generate de maşinile de copiat autosevice, instalate în incinta bibliotecii.

► Numărul volumelor eliberate, în anul 2023, a fost de 19.245.072 de volume, mai mare cu 3,2 % (602.566 volume) faţă de anul 2022.

Pe tipuri de biblioteci, distribuţia numărului de volume eliberate a fost următoarea: 50,2% din volume au fost eliberate în bibliotecile publice (26,7% în bibliotecile judeţene, 11,9% în bibliotecile comunale și 11,6% în bibliotecile municipale şi orăşeneşti,), 36,5% în bibliotecile şcolare, 11,2% în bibliotecile instituţiilor de învăţământ universitar, 1,2% în bibliotecile naționale şi de importanţă naţională și numai 0,9% în bibliotecile specializate.

Raportat la numărul de utilizatori activi (2.419.179), putem spune că, în anul 2023, fiecărui utilizator i-a revenit zilnic, în medie, 8 volume. De asemenea, putem spune că în 2023, în fiecare zi au fost eliberate spre consultare 77.601 de volume în bibliotecile din România, față de 74.273 volume în 2022, în creștere cu 3.331 volume.

Trebuie menționat aici faptul că anii pandemiei Covid 19 (2020-2022 parțial) au marcat un regres notabil al activității directe cu publicul a bibliotecilor, datorită restricțiilor impuse de autorități, iar acest lucru se va recupera în timp, fiind necesare eforturi susținute din partea personalului bibliotecilor.

**3. ACTIVITATEA BIBLIOTECILOR DUPĂ MEDIUL DE REZIDENȚĂ (URBAN/RURAL)**

**Analiză privind situaţia bibliotecilor din mediul urban − 2023**

|  |  |
| --- | --- |
|  | **Urban** |
| **Nr. unități** | **Nr. volume existente** | **Nr. volume intrate în colecţii** | **Nr. utilizatori activi** | **Nr. volumelor eliberate** |
| **Total** | **3.259** | **119.966.951** | **1.088.925** | **1.772.059** | **15.537.557** |
| Biblioteci naționale | 3 | 21.800.427 | 105.134 | 28.717 | 235.025 |
| Biblioteci universitare | 89 | 25.562.869 | 281.069 | 225.938 | 2.150.176 |
| Biblioteci specializate | 299 | 5.316.888 | 24.314 | 26.994 | 152.689 |
| Biblioteci școlare | 2.591 | 40.031.255 | 330.286 | 965.624 | 5.629.894 |
| **Biblioteci publice**  din care: | **277** | **27.255.512** | **348.122** | **524.786** | **7.369.773** |
| Biblioteci județene | 41 | 17.656.285 | 277.142 | 311.361 | 5.137.462 |
| Biblioteci municipale și orășenești | 236 | 95.99.227 | 70.980 | 213.425 | 2.232.311 |
| Biblioteci comunale | - | - | - | - | - |

► În anul 2023, în mediul urban au funcţionat 3.259 de biblioteci (**39,4%** din totalul bibliotecilor din România) cu un fond de carte de 119.966.951 volume (**78,2%** din totalul colecțiilor). Repartizarea volumelor existente în colecțiile bibliotecilor din mediul urban, la sfârșitul anului 2023, pe tipuri de biblioteci, a fost următoarea: 34,4% în bibliotecile şcolare, 22,7% în bibliotecile publice (25,45% în biblioteci judeţene, 6,55% în biblioteci municipale şi orăşeneşti), 21,3% în biblioteci ale instituțiilor de învăţământ universitar, 18,2% în biblioteci naționale şi de importanţă naţională şi 4,4% în biblioteci specializate.

► În anul 2023 au intrat în colecțiile bibliotecilor din mediul urban un număr de 1.088.925 de volume ceea ce reprezintă 78,07% din totalul volumelor intrate în bibliotecile din România (1.394.725 volume). Repartizarea volumelor intrate în cursul anului 2023, pe tipuri de biblioteci, a fost următoarea: 32% în biblioteci publice (25,45% în biblioteci judeţene, 6,55% în biblioteci municipale şi orăşeneşti), 30,3% în biblioteci şcolare, 25,8% în biblioteci ale instituțiilor de învăţământ universitar, 9,7% în biblioteci naționale şi de importanţă naţională şi 2,2% în biblioteci specializate.

Trebuie menționat că, în **medie 334 volume au intrat** într-o bibliotecă din mediul urban din România, pe parcursul anului 2023. Raportat la tipul de bibliotecă, repartiția ar fi următoarea: 35.045 volume în bibliotecile naționale, 3.158 volume în bibliotecile instituţiilor de învăţământ universitar, 1.257 volume persoane în bibliotecile publice, 127 volume în bibliotecilele şcolare și numai 81 în bibliotecile specializate.

► De asemenea, 73,25% din totalul utilizatorilor activi din bibliotecile din România (2.419.179 de persoane) sunt din mediul urban, ceea ce înseamnă că, în medie, 7 utilizatori din 10 au intrat într-o bibliotecă din mediul urban pentru a beneficia de serviciile bibliotecii. Repartizarea utilizatorilor activi în bibliotecile din mediul urban în cursul anului 2023, pe tipuri de biblioteci, a fost următoarea: 54,5% în biblioteci şcolare, 29,8% în biblioteci publice (17,8% în biblioteci judeţene, 12% în biblioteci municipale şi orăşeneşti), 12,6% în biblioteci ale instituțiilor de învăţământ universitar, 1,6% în biblioteci naționale şi de importanţă naţională şi 1,5% în biblioteci specializate.

Menționăm că, în **medie 543 de persoane** și-au făcut/vizat permisul într-o bibliotecă din mediul urban din România, pe parcursul anului 2023. Raportat la tipul de bibliotecă, repartiția ar fi următoarea: 9.572 în bibliotecile naționale, 2.539 în bibliotecile instituţiilor de învăţământ universitar, 1.895 persoane în bibliotecile publice (7.594 în bibliotecile județene și 904 în cele orășenești și municipale), 373 persoane în bibliotecilele şcolare și numai 90 în bibliotecile specializate.

► În ceea ce privește numărul documentelor eliberate, 80,7% din totalul volumelor consultate la nivel național (19.245.072 volume) provin din bibliotecile din mediu urban. Repartizarea volumelor eliberate în bibliotecile din mediul urban în cursul anului 2023, pe tipuri de biblioteci, a fost următoarea: 47,5% în biblioteci publice (33,1% în biblioteci judeţene, 14,4% în biblioteci municipale şi orăşeneşti), 36,2% în biblioteci şcolare, 13,8% în biblioteci ale instituțiilor de învăţământ universitar, 1,5% în biblioteci naționale şi de importanţă naţională şi 1% în biblioteci specializate.

Raportat la numărul de utilizatori activi (1.772.059), putem spune că, în anul 2023, fiecărui utilizator din mediul urban i-a revenit, în medie, 9 volume. Mai departe, se constată că, pe parcursul anului 2023, au fost eliberate în medie un număr de **4.768 volume în fiecare bibliotecă din mediul urban din România**, repartizarea pe tipul de bibliotecă fiind următoarea: 78.342 volume în fiecare bibliotecă națională, 26.606 volume în fiecare bibliotecă publică, 24.159 volume în fiecare bibliotecă aparținând instituțiilor de învăţământ universitar, 2.173 volume în fiecare bibliotecă școlară și numai 511 volume în bibliotecile specializate.

**Analiză privind situaţia bibliotecilor din mediul rural − 2023**

|  |  |
| --- | --- |
|  | **Rural** |
| **Nr. unități** | **Nr. volume existente** | **Nr. volume intrate în colecţii** | **Nr. utilizatori activi** | **Nr. volumelor eliberate** |
| **Total** | **5.004** | **33.379.183** | **305.799** | **647.120** | **3.707.515** |
| Biblioteci naționale | - | - | - | - | - |
| Biblioteci universitare | 1 | 32.218 | 296 | 338 | 978 |
| Biblioteci specializate | 25 | 446.905 | 3.534 | 4.672 | 18.328 |
| Biblioteci școlare | 3.402 | 18.175.899 | 177.895 | 324.817 | 1.397.007 |
| **Biblioteci publice**  din care: | **1.576** | **14.724.161** | **124.074** | **317.293** | **2.291.202** |
| Biblioteci județene | - | - | - | - | - |
| Biblioteci municipale și orășenești | - | - | - | - | - |
| Biblioteci comunale | 1.576 | 14.724.161 | 124.074 | 317.293 | 2.291.202 |

► În anul 2023, în mediul rural au funcţionat 5.011 de biblioteci (**60,6%** din totalul bibliotecilor din SNB) cu un fond de carte de 33.379.183 volume (**21,8%** din totalul volumelor existente în colecții). Repartizarea volumelor existente în colecțiile bibliotecilor din mediul rural, la sfârșitul anului 2023, pe tipuri de biblioteci, a fost următoarea: 54,5% în bibliotecile şcolare, 44,1% în bibliotecile publice (44,1% în bibliotecile comunale), 1,3% în bibliotecile specializate și 0,1% în biblioteci ale instituțiilor de învăţământ universitar.

► Asemanător, în anul 2023 au intrat în colecțiile bibliotecilor din mediul rural un număr de 305.799 de volume ceea ce reprezintă 21,93% din totalul volumelor intrate în bibliotecile din România (1.394.725 volume). Repartizarea volumelor intrate în cursul anului 2023 în bibliotecile din mediul rural, pe tipuri de biblioteci, a fost următoarea: 58,2% în bibliotecile şcolare, 40,8% în bibliotecile publice (40,8% în bibliotecile comunale), 1,2% în bibliotecile specializate și 0,3% în biblioteci ale instituțiilor de învăţământ universitar.

Menționăm că în **medie 61 de volume au intrat** într-o bibliotecă din mediul rural din România, pe parcursul anului 2023. Raportat la tipul de bibliotecă, repartiția ar fi următoarea: 296 de volume în bibliotecile instituţiilor de învăţământ universitar, 141 de volume în bibliotecile specializate, 79 de volume în bibliotecile publice (comunale) și numai 52 de volume în bibliotecilele școlare.

► De asemenea, 26,75% din totalul utilizatorilor activi din bibliotecile din România (647.120 de persoane) sunt din mediul rural, ceea ce însemană că, în medie, 3 utilizatori din 10 au intrat într-o bibliotecă din mediul rural pentru a consulta/citi documente. Repartizarea utilizatorilor activi în bibliotecile din mediul rural în cursul anului 2023, pe tipuri de biblioteci, a fost următoarea: 50,2% în bibliotecile şcolare, 49% în bibliotecile publice (49% în bibliotecile comunale), 0,75% în biblioteci ale instituțiilor de învăţământ universitar și 0,05% în bibliotecile specializate.

În **medie 129 de persoane** și-au făcut/reînnoit permisul într-o bibliotecă din mediul rural din România, pe parcursul anului 2023. Raportat la tipul de bibliotecă, repartiția ar fi următoarea: 338 în bibliotecile instituţiilor de învăţământ universitar, 201 de persoane în bibliotecile publice (comunale), 189 de persoane în bibliotecile specializate și numai 96 de persoane în bibliotecile şcolare.

► În ceea ce privește numărul documentelor eliberate, **19,3%** din totalul volumelor consultate provin din bibliotecile din mediu rural. Repartizarea volumelor eliberate în bibliotecile din mediul rural în cursul anului 2023, pe tipuri de biblioteci, a fost următoarea: 61,78% în biblioteci publice (61,78% în bibliotecile comunale), 37,7% în bibliotecile şcolare, 0,5% în biblioteci ale instituțiilor de învăţământ universitar şi 0,02% în bibliotecile specializate.

Raportat la numărul de utilizatori activi (647.120), putem spune că, în anul 2023, fiecărui utilizator din mediul rural i-a revenit, în medie, 6 volume. Mai departe, se constată că, pe parcursul anului 2023, au fost eliberate în medie un număr de **741 de volume în fiecare bibliotecă din mediul urban din România**, repartizarea pe tipul de bibliotecă fiind următoarea: 1.454 de volume în bibliotecile publice (comunale), 978 de volume în biblioteca aparținând instituțiilor de învăţământ universitar, 733 de volume în bibliotecile specializate și 411 volume în fiecare bibliotecă școlară.

**3. SITUAȚIA PERSONALULUI (DE SPECIALITATE, ADMINISTRATIV ȘI DE ÎNTREȚINERE)** care lucrează în bibliotecile din SNB, în general:

Personalul care lucrează într-o bibliotecă include numărul persoanelor angajate într-o bibliotecă, din care se exclud voluntarii.

În bibliotecile din România, lucrează, cu normă întreagă sau nu, următoarele categorii de personal: personal de specialitate, personal administrativ și personal de întreținere. Din categoria personalului de specialitate fac parte: bibliotecar, bibliotecar-arhivist, bibliograf, cercetător, redactor, tehnoredactor, documentarist, conservator, restaurator, inginer de sistem, informatician, operator, analist şi alte funcţii de profil. Pot fi angajate în bibliotecile de drept public şi persoane cu studii medii sau superioare de alt profil, cu obligaţia de a urma, într-o perioadă de până la maximum 2 ani, una dintre formele de pregătire profesională prevăzute de lege (conform Legii nr. 334/2002). Personalul de specialitate din reţeaua de biblioteci a Ministerului Educaţiei Naționale în cercetările statistice din domeniul educației are statut de personal didactic auxiliar și se evidențiază separat.

Conform **Legii nr. 198/2023**, *Legea învățământului preuniversitar*, **art. 192, alin. (1)**: „*Personalul didactic auxiliar este format din: a)* ***bibliotecar, documentarist, redactor****; b) informatician, analist programator; c) laborant; d) tehnician; e) pedagog şcolar; f) instructor de educaţie extraşcolară; g) asistent social; h) corepetitor; i) mediator şcolar; j) secretar; k) administrator financiar (contabil); l) instructor-animator; m) administrator de patrimoniu: n) referent debutant, referent, referent de specialitate debutant, referent de specialitate, numai pentru unităţi de învăţământ şi de formare profesională nonuniversitară din Ministerul Apărării Naţionale; o) auditor, consilier juridic, consilier, expert, referent din DJIP/DMBIP; p) infirmiere în educaţia timpurie, îngrijitoare în educaţie timpurie; q) supraveghetor de noapte*”.

Potrivit aceleași legi, **art. 193, alin. (1), lit. a)**, pentru ocuparea funcției de bibliotecar, documentarist sau redactor, trebuie îndeplinite următoarele condiții: „*pentru funcţia de* ***bibliotecar, de documentarist şi de redactor*** *− absolvirea, cu examen de diplomă, a unei instituţii de învăţământ superior,* ***secţia de biblioteconomie****, sau a altor instituţii de învăţământ superior, ai căror absolvenţi au studiat în timpul şcolarizării disciplinele de profil din domeniul biblioteconomiei, absolvenţi ai învăţământului postliceal sau liceal cu diplomă în domeniu/absolvirea cu examen de diplomă a unei instituţii de învăţământ preuniversitar, secţia de biblioteconomie, sau a altor instituţii de învăţământ preuniversitar ai căror absolvenţi au studiat în timpul şcolarizării disciplinele de profil din domeniul biblioteconomiei. Pot ocupa funcţia de bibliotecar, de documentarist sau de redactor şi alţi absolvenţi ai învăţământului superior, postliceal sau liceal cu diplomă, pe perioadă determinată, dacă au urmat un curs de iniţiere în domeniu*”.

**ANALIZA PRIVIND PERSONALUL BIBLIOTECILOR DUPĂ SPECIALIZARE, NIVEL DE EDUCAȚIE ȘI TIPUL DE BIBLIOTECĂ**

**Situația privind numărul personalului existent în bibliotecile din**

**Sistemul Național de Biblioteci (după gradul de specializare) – 2023**

|  |  |  |  |
| --- | --- | --- | --- |
| **Categoria de personal** | **Total personal** | **din care: feminin** | **Din total, dupa nivelul de educație al personalului:** |
|
| **Studii superioare** | **Studii medii** | **Alt nivel** |
| **Total personal** | **din care:feminin** | **Total personal** | **din care: feminin** | **Total personal** | **din care: feminin** |
|
| **TOTAL** | **9.240** | **8.035** | **6.700** | **5.850** | **2.420** | **2.094** | **120** | **91** |
| Personal de specialitate | 8.389 | 7.448 | 6.420 | 5.650 | 1.969 | 1.798 | 0 | 0 |
| Personal administrativ  | 493 | 338 | 268 | 193 | 193 | 123 | 32 | 22 |
| Personal intreținere  | 358 | 249 | 12 | 7 | 258 | 173 | 88 | 69 |

► La sfârșitul anul 2023, în bibliotecile din România erau angajați un număr de **9.240** de persoane, dintre care 8.035 feminin, un procent de 86,95% din totalul angajaților din biblioteci, ceea ce înseamnă că personalul este majoritar feminin.

Din aceștia, 90,8% reprezintă personalul de specialitate, 5,3% personalul administrativ și 3,9% personalul administrativ.

În funcție de nivelul de educație, în privința personalului care lucrează în biblioteci avem următoarele categorii: 72,5% au studii superioare (5.850 persoane), 26,2% au studii medii (2.420 de persoane) și 1,3% alt nivel, însemnând persoane care nu au bacalaureatul (120 de persoane).

**Situația privind numărul personalului de specialitate care lucrează în bibliotecile din Sistemul Național de Biblioteci (după tipul de bibliotecă) – 2023**

|  |  |  |  |
| --- | --- | --- | --- |
| **Tipul de bibliotecă** | **Total personal** | **din care: feminin** | **Din total, după nivelul de educație al personalului:** |
| **Studii superioare** | **din care:** **feminin** | **Studii medii** | **din care:****feminin** | **Alt nivel** | **din care:** **feminin** |
| **Total** | **8.389** | **8.035** | **6.420** | **5.650** | **1.969** | **1.798** | **0** | **0** |
| Biblioteci naționale | 373 | 284 | 334 | 262 | 39 | 22 | 0 | 0 |
| Biblioteci universitare | 1.356 | 1.170 | 1.214 | 1.050 | 142 | 120 | 0 | 0 |
| Biblioteci specializate | 147 | 115 | 129 | 98 | 18 | 17 | 0 | 0 |
| Biblioteci școlare | 3.058 | 2.880 | 2.207 | 2.072 | 851 | 808 | 0 | 0 |
| **Biblioteci publice**  din care: | **3.455** | **2.999** | **2.536** | **2.168** | **919** | **831** | **0** | **0** |
| - Biblioteci județene | 1.588 | 1.312 | 1.441 | 1.182 | 147 | 130 | 0 | 0 |
| - Biblioteci municipale și orășenești | 484 | 444 | 353 | 323 | 131 | 121 | 0 | 0 |
| - Biblioteci comunale | 1.383 | 1.243 | 742 | 663 | 641 | 580 | 0 | 0 |

► După cum am amintit anterior, **personalul de specialitate** care lucrează în bibliotecile din România este de 8.389 de persoane, adică **90,8% din totalul angajaților din biblioteci**. Din acestea, 41,2% lucrează în bibliotecile publice (18,9% în bibliotecile județene, 5,8% în bibliotecile municipale și orășenești și 16,5% în bibliotecile comunale), 36,4% în bibliotecile școlare, 16,2% în biblioteci ale instituțiilor de învăţământ universitar, 4,45% în biblioteci naționale şi de importanţă naţională şi 1,75% în biblioteci specializate. Raportat la populația rezidentă din România[[3]](#footnote-3), în anul 2023, 5 persoane lucrează într-o bibliotecă la 10.000 de locuitori.

► Din totalul personalului de specialitate (8.389 de persoane), **76,5% reprezintă personal cu studii superioare**. Din acestea, 39,5% lucrează în bibliotecile publice (22,5% în bibliotecile județene, 5,5% în bibliotecile municipale și orășenești și 11,5% în bibliotecile comunale), 34,4% în bibliotecile școlare, 18,9% în biblioteci ale instituțiilor de învăţământ universitar, 5,2% în biblioteci naționale şi de importanţă naţională şi 2% în biblioteci specializate.

Comparativ, **personalul cu studii medii** este de 1.969 de persoane, adică **23,5% din totalul personalului de specialitate**. Dintre acestea, 46,7% lucrează în bibliotecile publice (32,6% în bibliotecile comunale, 7,5% în bibliotecile județene și 6,6% în bibliotecile municipale și orășenești), 43,2% în bibliotecile școlare, 7,1% în biblioteci ale instituțiilor de învăţământ universitar, 2% în biblioteci naționale şi de importanţă naţională şi 1% în biblioteci specializate.

**ANALIZA PRIVIND PERSONALUL BIBLIOTECILOR DUPĂ MEDIUL DE REZIDENȚĂ (urban/rural)**

**Situația privind numărul personalului existent în bibliotecile din**

**mediul urban (după gradul de specializare) – 2023**

|  |  |  |  |
| --- | --- | --- | --- |
| **Categoria de personal** | **Total personal** | **din care: feminin** | **Din total, dupa nivelul de educație al personalului:** |
|
| **Studii superioare** | **Studii medii** | **Alt nivel** |
| **Total personal** | **din care:feminin** | **Total personal** | **din care: feminin** | **Total personal** | **din care: feminin** |
|
| **TOTAL** | **6.812** | **5.844** | **5.334** | **4.631** | **1.361** | **1.125** | **117** | **88** |
| Personal de specialitate | 6.028 | 5.301 | 5.085 | 4.449 | 943 | 852 | - | - |
| Personal administrativ  | 436 | 301 | 241 | 178 | 163 | 101 | 32 | 22 |
| Personal intreținere  | 348 | 242 | 8 | 4 | 255 | 172 | 85 | 66 |

► La sfârșitul anul 2023, în bibliotecile din România erau angajați un număr de **9.240** de persoane, dintre care 6.812 persoane, adică **73,7%** din total, lucrau în biblioteci din **mediul urban** și numai **26,3%** (2.428 persoane) lucrau în biblioteci din **mediul rural**.

**Situația privind numărul personalului existent în bibliotecile din**

**mediul rural (după gradul de specializare) – 2023**

|  |  |  |  |
| --- | --- | --- | --- |
| **Categoria de personal** | **Total personal** | **din care: feminin** | **Din total, dupa nivelul de educație al personalului:** |
|
| **Studii superioare** | **Studii medii** | **Alt nivel** |
| **Total personal** | **din care:feminin** | **Total personal** | **din care: feminin** | **Total personal** | **din care: feminin** |
|
| **TOTAL** | **2.428** | **2.191** | **1.366** | **1.219** | **1.059** | **969** | **3** | **3** |
| Personal de specialitate | 2.361 | 2.147 | 1.335 | 1.201 | 1.026 | 946 | - | - |
| Personal administrativ  | 57 | 37 | 27 | 15 | 30 | 22 | - | - |
| Personal intreținere  | 10 | 7 | 4 | 3 | 3 | 1 | 3 | 3 |

► Din totalul personalului de specialitate (8.389 de persoane), **71,85%** (6.028 persoane) lucrează în biblioteci din **mediul urban** și numai **28,15**% (2.361 de persoane) în biblioteci din **mediul rural**.

În ceea ce privește **personalul de specialitate cu studii superioare** (6.420 persoane), **79,2%** (5.085 persoane) lucrează în biblioteci din **mediul urban** și numai **20,8**% (1.335 de persoane) în biblioteci din **mediul rural**.

**ANALIZA PRIVIND PERSONALUL BIBLIOTECILOR DUPĂ GRUPE DE VÂRSTĂ**

**Situația privind numărul personalului existent în bibliotecile din**

**România – 2023**

|  |  |  |
| --- | --- | --- |
| **Categoria de personal** | **Total personal** | **Din care, după grupa de vârstă:** |
| **Sub 25 ani** | **25 – 49 ani** | **50-64 ani** | **65 ani și peste** |
|
| **TOTAL** | **9.240** | **67** | **4.198** | **4.855** | **120** |
| Personal de specialitate | 8.389 | 62 | 3.869 | 4.354 | 104 |
| Personal administrativ  | 493 | 3 | 212 | 267 | 11 |
| Personal intreținere  | 358 | 2 | 117 | 234 | 5 |

► La sfârșitul anul 2023, în bibliotecile din România erau angajate un număr de **9.240 de persoane**, dintre care 52,5% (4.855 de persoane) cu vârsta cuprinsă între 50 și 64 de ani, 45,4% (4.198 de persoane) cu vârsta cuprinsă între 25 și 49 de ani, 1,4% (120 de persoane) cu vârsta peste 65 de ani și **numai 0,7% (67 de persoane) cu vârsta sub 25 de ani.** Această structură demografică evidențiază un dezechilibru îngrijorător în ceea ce privește generațiile de bibliotecari, cu un deficit major de tineri care aleg această carieră. Atragerea tinerilor spre meseria de bibliotecar este esențială pentru sustenabilitatea și modernizarea sistemului național de biblioteci, altfel, riscul de îmbătrânire a corpului profesional și de scădere a calității serviciilor de bibliotecă va continua să crească, afectând capacitatea bibliotecilor de a răspunde nevoilor unei societăți în continuă schimbare.

**Situația privind personalul de specialitate după tipul de bibliotecă – 2023**

|  |  |  |
| --- | --- | --- |
| **Tipul de bibliotecă** | **Total personal** | **Din care, după grupa de vârstă:** |
| **Sub 25 ani** | **25 – 49 ani** | **50-64 ani** | **65 ani și peste** |
|
| **Total** | **8.389** | **62** | **3869** | **4354** | **104** |
| Biblioteci naționale | 373 | **1** | **142** | **222** | **8** |
| Biblioteci universitare | 1.356 | 10 | 710 | 625 | 11 |
| Biblioteci specializate | 147 | 1 | 84 | 59 | 3 |
| Biblioteci școlare | 3.058 | 28 | 1473 | 1507 | 50 |
| **Biblioteci publice**  din care: | **3.455** | 22 | 1460 | 1841 | 32 |
| - Biblioteci județene | 1.588 | 5 | 801 | 766 | 16 |
| - Biblioteci municipale și orășenești | 484 | 0 | 196 | 287 | 1 |
| - Biblioteci comunale | 1.383 | 17 | 463 | 888 | 15 |

► La sfârșitul anul 2023, în bibliotecile din România erau angajate un număr de **8.389** **de persoane** din categoria personalului de specialitate, dintre care 52% (4.855 de persoane) cu vârsta cuprinsă între 50 și 64 de ani, 46,1% (4.198 de persoane) cu vârsta cuprinsă între 25 și 49 de ani, 1,2% (120 de persoane) cu vârsta peste 65 de ani și numai 0,7% (62 de persoane) cu vârsta sub 25 de ani.

În ceea ce privește numărul specialiștilor care lucrează în biblioteci, se constată că:

* cei mai mulți tineri, personal sub 25 de ani, lucrează în bibliotecile școlare (28 persoane), urmează cele publice (22 de persoane), universitare (10 persoane) și pe ultimul loc naționale și specializate, cu câte un singur angajat;
* cele mai multe persoane cu vârsta de 65 de ani și peste lucrează tot în bibliotecile școlare (50 de persoane), urmate de bibliotecile publice (32 de persoane), universitare (11 persoane), naționale (8 persoane) și specializate (3 persoane).

**4. SITUAȚIA PRIVIND ÎMPRUMUTUL INTERBIBLIOTECAR ÎN ANUL 2023**

**Împrumut interbibliotecar** reprezintă împrumutul unui document în forma sa materială sau furnizarea unui document sau a unei părţi din document în formă de copie, de la o bibliotecă la alta care nu este în aceeaşi subordine administrativă. În statistica bibliotecilor se înregistrează numai împrumuturile între unități distincte și nu între filialele aceleiași biblioteci din țară sau din străinătate.

În cazul cererilor de **împrumut interbibliotecar primite de la alte biblioteci** din țară sau din străinătate, se iau în considerare următoarele: numărul total de cereri primite de la alte biblioteci din țară sau din străinătate și numărul de cereri satisfăcute, pe categorii: numărul de împrumuturi furnizate (documente originale) și numărul de copii furnizate în locul documentelor originale.

În cazul cererilor de **împrumut interbibliotecar adresate altor biblioteci** din țară sau din străinătate, se iau în considerare: numărul total de cereri de împrumut interbibliotecar adresate altor biblioteci din țară sau din străinătate; numărul de cereri satisfăcute, pe categorii: număr de împrumuturi primite (documente originale), număr de copii primite în locul documentelor originale.

**Situația împrumutului interbibliotecar, după tipul de biblioteci – 2023**

|  |  |
| --- | --- |
| **Tipul de bibliotecă** | **Împrumutul interbibliotecar** |
| **Titluri primite de bibliotecă** | **Titluri furnizate de bibliotecă** |
| **total** | **din țară** | **din străinătate** | **total** | **din țară** | **din străinătate** |
| **Total** | **6.277** | **5.998** | **279** | **10.364** | **9.948** | **416** |
| Biblioteci naționale | 346 | 234 | 112 | 617 | 562 | 55 |
| Biblioteci universitare | 1.592 | 1.464 | 128 | 5.621 | 5.261 | 360 |
| Biblioteci specializate | 1.172 | 1.133 | 39 | 112 | 111 | 1 |
| Biblioteci școlare | - | - | - | - | - | - |
| **Biblioteci publice**  din care: | **3.167** | **3.167** | **0** | **4.014** | **4.014** | **0** |
| - Biblioteci județene | 809 | 809 | 0 | 3714 | 3714 | 0 |
| - Biblioteci municipale și orășenești | 461 | 461 | 0 | 213 | 213 | 0 |
| - Biblioteci comunale | 1.897 | 1.897 | 0 | 87 | 87 | 0 |

► Din totalul documentelor solicitate/primite de bibliotecă altor biblioteci și solicitate/furnizate de bibliotecă altor biblioteci, importante pentru analiza noastră ni se par a fi numărul **titlurilor primite** de bibliotecă de la alte biblioteci și numărul **titlurilor furnizate** de bibliotecă altor biblioteci.

► În cursul anului 2023, au fost **primite de bibliotecile din România de la alte biblioteci din țară și străinătate** un număr de **6.277 de titluri**, dintre care: 3.167 titluri de bibliotecile publice (50,5%), 1.592 titluri de biblioteci ale instituțiilor de învăţământ universitar (25,4%), 1.172 titluri de biblioteci specializate (18,6%) și 346 titluri de biblioteci naționale şi de importanţă naţională (5,5%).

Raportat la numărul de biblioteci (2.370, fără bibliotecile școlare), putem spune că, în anul 2023, au fost **primite în medie** **3 titluri de documente** de fiecare bibliotecă din România de la alte biblioteci din țară și străinătate. Raportat la tipul de bibliotecă, repartiția ar fi următoarea: 126 titluri de bibliotecile naționale şi de importanţă naţională, 20 titluri de bibliotecile instituţiilor de învăţământ universitar, 4 titluri de bibliotecile specializate și numai 2 titluri de bibliotecile publice.

► De asemenea, în cursul anului 2023, au fost **furnizate de bibliotecile din România altor biblioteci din țară și străinătate** un număr de **10.264 de titluri**, dintre care: 5.621 titluri de biblioteci ale instituțiilor de învăţământ universitar (54,8%), 4.014 titluri de bibliotecile publice (39,1%), 617 titluri de biblioteci naționale şi de importanţă naţională (6%) și 112 titluri de biblioteci specializate (1,1%).

Raportat la numărul de biblioteci (2.270, fără bibliotecile școlare), putem spune că, în anul 2023, au fost **furnizate în medie** **5 titluri de documente** de fiecare bibliotecă din România altor biblioteci din țară și străinătate. Raportat la tipul de bibliotecă, repartiția ar fi următoarea: 206 titluri de biblioteci naționale, 63 titluri de bibliotecile instituţiilor de învăţământ universitar, 2 titluri de bibliotecile publice și 0,3 titluri de bibliotecile specializate.

**Situația împrumutului interbibliotecar, după mediul de rezidență – 2023**

|  |  |
| --- | --- |
| **Tipul de bibliotecă** | **Împrumutul interbibliotecar** |
| **Mediul urban** | **Mediul rural** |
| **Titluri primite de bibliotecă** | **Titluri furnizate de bibliotecă** | **Titluri primite de bibliotecă** | **Titluri furnizate de bibliotecă** |
| **Total** | **4.380** | **10.277** | **1.897** | **87** |
| Biblioteci naționale | **346** | **617** | **-** | **-** |
| Biblioteci universitare | 1.592 | 5.621 | 0 | 0 |
| Biblioteci specializate | 1172 | 112 | 0 | 0 |
| Biblioteci școlare | - | - | - | - |
| **Biblioteci publice**  din care: | **1.270** | **3.927** | **1.897** | **87** |
| - Biblioteci județene | 809 | 3.714 | - | - |
| - Biblioteci municipale și orășenești | 461 | 213 | - | - |
| - Biblioteci comunale | 0 | 0 | 1.897 | 87 |

► În cursul anului 2023, au fost **primite de bibliotecile din mediul urban de la alte biblioteci din țară și străinătate** un număr de **4.380 de titluri**, dintre care: 1.592 titluri de biblioteci ale instituțiilor de învăţământ universitar (36,4%), 1.270 titluri de bibliotecile publice (biblioteci județene, biblioteci municipale și orășenești) (29%), 1.172 titluri de biblioteci specializate (26,7%) și 346 titluri de biblioteci naționale şi de importanţă naţională (7,9%).

Raportat la numărul de biblioteci din mediul urban (668, fără bibliotecile școlare), putem spune că, în anul 2023, au fost **primite în medie** **7 titluri de documente** de fiecare bibliotecă din mediul urban de la alte biblioteci din țară și străinătate. Raportat la tipul de bibliotecă, repartiția ar fi următoarea: 126 titluri de bibliotecile naționale, 21 titluri de bibliotecile instituţiilor de învăţământ universitar, 5 titluri de bibliotecile publice și 4 titluri de bibliotecile specializate

► De asemenea, în cursul anului 2023, au fost **furnizate de bibliotecile din mediul urban altor biblioteci din țară și străinătate** un număr de **10.277 de titluri**, dintre care: 5.621 titluri de biblioteci ale instituțiilor de învăţământ universitar (54,7%), 3.927 titluri de bibliotecile publice (biblioteci județene, biblioteci municipale și orășenești) (38,2%), 617 titluri de biblioteci naționale şi de importanţă naţională (6%) și 112 titluri de biblioteci specializate (1,1%).

Raportat la numărul de biblioteci din mediul urban (668, fără bibliotecile școlare), putem spune că, în anul 2023, au fost **furnizate în medie** **15 titluri de documente** de fiecare bibliotecă din mediul urban altor biblioteci din țară și străinătate. Raportat la tipul de bibliotecă, repartiția ar fi următoarea: 206 titluri de bibliotecile, 63 titluri de bibliotecile instituţiilor de învăţământ universitar, 14 titluri de bibliotecile publice (biblioteci județene, biblioteci municipale și orășenești) și 0,4 titluri de bibliotecile specializate.

► În cursul anului 2023, au fost **primite de bibliotecile din mediul rural de la alte biblioteci din țară și străinătate** un număr de **1.897 de titluri**, dintre care toate cele 1.897 de titluri au fost primite de bibliotecile comunale. Raportat la numărul de biblioteci comunale (1.576), avem o medie 1,2 titluri primite de fiecare bibliotecă comunală în cursul anului 2023.

Asemănător, în cursul anului 2023, au fost **furnizate de bibliotecile din mediul rural altor biblioteci din țară și străinătate** un număr de **87 de titluri**, dintre care toate cele 87 de titluri au fost furnizate de bibliotecile comunale.

**5. SITUAȚIA COLECȚIILOR DIN BIBLIOTECI, ÎN ANUL 2023**

**Colecţia** unei biblioteci cuprinde următoarele categorii de documente: cărţi, publicaţii seriale, manuscrise, microformate, documente cartografice, documente de muzică tipărite, documente audiovizuale, documente grafice, documente/colecţii electronice, documente fotografice sau multiplicate prin prelucrări fizico-chimice, documente arhivistice, alte categorii de documente indiferent de suportul material. Colecţiile pot cuprinde şi alte documente, nespecifice bibliotecilor, istoriceşte constituite sau provenite din donaţii.

În categoria cărţilor şi periodicelor tipărite intră volumul de bibliotecă care este unitatea fizică pentru un document tipărit care asamblează mai multe foi de hârtie sub o copertă pentru a forma un tot sau o parte a unui tot și periodicele nelegate care trebuie numărate ca şi cum ar fi legate, în această categorie fiind incluse şi ziarele.

**Cărţile rare** sunt cărţi vechi româneşti (editate până în anul 1830) şi străine (apărute înainte de anul 1700) sau cărți publicate mai recent, dar care sunt considerate prețioase (cărţi editate de tipografi celebri, curiozităţi, plagiate, exemplare unice, de lux, numerotate, ilustrate de mari artişti sau adnotate, volume cu dedicaţii şi semnături autografe ale autorilor, ediţii princeps, exemplare cu legături/coperţi artistice etc.) În general, aceste elemente fac parte din colecții speciale cu marcaje de raft speciale și sunt expuse pe raft separat, într-o locație sigură, cu acces restricționat.

**Periodicele rare** sunt periodice româneşti editate până în anul 1918 și periodicele străine editate până anul 1870, publicaţii seriale publicate mai recent, dar care sunt considerate prețioase, au calităţi grafice deosebite: hârtie de calitate, format atipic, aşezare deosebită în pagină, ilustraţii realizate de artişti cunoscuţi, tiraj redus, număr mic de apariţii etc.

**Manuscrisele** sunt documente originale, scrise de mână sau dactilografiate, legate sau în mapă, cu excepţia copiilor microformate.

**Microformatele** documente fotografice care necesită un grad de mărire atunci când sunt utilizate. Sunt incluse microfişele şi microfilmele. Diapozitivele, fotografiile şi documentele similare sunt considerate documente vizuale și nu se includ în microformate.

**Alte documente de bibliotecă** reprezintă orice alte categorii de documente ne-electronice (pe care le vom defini mai jos): documente de muzică tipărite, cartografice, grafice, numismatice, diorame, documente tridimensionale, ansambluri multimedia, documente în alfabetul Braille, jocuri, jucării etc.

**Situația colecțiilor bibliotecilor din România la sfârșitul anului 2023**

|  |  |
| --- | --- |
| **Tipul de bibliotecă** | **Total colecții (volume și unități fizice)** |
| **Cărți și periodice tipărite (legate)** | **Cărți rare** | **Periodice rare** | **Manuscrise** | **Microfilmate** | **Alte documente de bibliotecă** |
| **Total** | **93.761.847** | **192.365** | **183.949** | **1.022.579** | **303.843** | **5.545.383** |
| Biblioteci naționale | 21.800.427 | 80.219 | 163.722 | 900.754 | 142.797 | 3.287.927 |
| Biblioteci universitare | 25.595.087 | 61.491 | 5.967 | 37.258 | 69.777 | 1.825.222 |
| Biblioteci specializate | 5.763.793 | 62.660 | 2.843 | 23.746 | 132.045 | 262.816 |
| **Biblioteci publice**  din care: | **41.979.673** | **45.031** | **11.417** | **77.618** | **8.894** | **177.023** |
| - Biblioteci județene | 17.656.285 | 34.546 | 11.357 | 77.054 | 8.425 | 163.101 |
| - Biblioteci municipale și orășenești | 9.599.227 | 8.012 | 49 | 553 | 417 | 12.744 |
| - Biblioteci comunale | 14.724.161 | 2.473 | 11 | 11 | 52 | 1.178 |
| Alte tipuri de biblioteci | 1.036.327 | 0 | 0 | 0 | 0 | 61 |

► La sfârșitul anul 2023, numărul cărților și periodicelor tipărite (legate câte 9 exemplare) existente în bibliotecile din România a fost de **93.761.847** **volume**, repartizarea lor pe tipuri de biblioteci fiind următoarea: 43,6% în biblioteci publice (18,3% în biblioteci judeţene, 10% în biblioteci municipale şi orăşeneşti şi 15,3% în biblioteci comunale), 26,6% în biblioteci ale instituțiilor de învăţământ universitar, 22,7% în biblioteci naționale şi de importanţă naţională, 6% în biblioteci specializate și 1,1% în alte tipuri de biblioteci.

► La sfârșitul anul 2023, numărul **cărților rare** (unități bibliografice) existente în bibliotecile din România a fost de **192.365 u.b.-uri**, repartizarea lor pe tipuri de biblioteci fiind următoarea: 32,2% în biblioteci naționale şi de importanţă naţională, 25,1% în biblioteci specializate, 24,7% în biblioteci ale instituțiilor de învăţământ universitar, 18% în biblioteci publice (13,8% în biblioteci judeţene, 3,2% în biblioteci municipale şi orăşeneşti şi 1% în biblioteci comunale) și 0% în alte tipuri de biblioteci.

► La sfârșitul anul 2023, numărul **periodicelor rare** (volume) existente în bibliotecile din România a fost de **183.949 volume**, repartizarea lor pe tipuri de biblioteci fiind următoarea: 89% în biblioteci naționale şi de importanţă naţională, 6,2% în biblioteci publice (6,17% în biblioteci judeţene, 0,02% în biblioteci municipale şi orăşeneşti şi 0,01% în biblioteci comunale), 3,2% în biblioteci ale instituțiilor de învăţământ universitar, 1,5% în biblioteci specializate și 0% în alte tipuri de biblioteci.

► La sfârșitul anul 2023, numărul **manuscriselor** (unități bibliografice) existente în bibliotecile din România a fost de **1.022.576 u.b.-uri**, repartizarea lor pe tipuri de biblioteci fiind următoarea: 87,7% în biblioteci naționale şi de importanţă naţională, 7,5% în biblioteci publice (7,41% în biblioteci judeţene, 0,053% în biblioteci municipale şi orăşeneşti şi 0,03% în biblioteci comunale), 3,6% în biblioteci ale instituțiilor de învăţământ universitar, 2,3% în biblioteci specializate și 0% în alte tipuri de biblioteci.

► La sfârșitul anul 2023, numărul **documentelor microfilmate** (unități bibliografice) existente în bibliotecile din România era de **303.843 u.b.-uri**, repartizarea lor pe tipuri de biblioteci fiind următoarea: 40,4% în biblioteci naționale şi de importanţă naţională, 37,4% în biblioteci specializate, 19,8% în biblioteci ale instituțiilor de învăţământ universitar, 2,6% în biblioteci publice (2,46% în biblioteci judeţene, 0,12% în biblioteci municipale şi orăşeneşti şi 0,02% în biblioteci comunale) și 0% în alte tipuri de biblioteci.

► La sfârșitul anul 2023, numărul **altor documente de bibliotecă** (unități bibliografice) existente în bibliotecile din România era de **5.545.383 u.b.-uri**, repartizarea lor pe tipuri de biblioteci fiind următoarea: 59,2% în biblioteci naționale şi de importanţă naţională, 32,86% în biblioteci ale instituțiilor de învăţământ universitar, 4,73% în biblioteci specializate, 3,18% în biblioteci publice (2,93% în biblioteci judeţene, 0,23% în biblioteci municipale şi orăşeneşti şi 0,02% în biblioteci comunale), și 0,03% în alte tipuri de biblioteci.

► **Documentele audiovizuale și multimedia** sunt considerate documentele în care predomină sunetul şi/sau imaginile şi care necesită utilizarea unui echipament special pentru a fi vizualizate şi/sau audiate. În această categorie intră documentele audio (discuri audio, benzi magnetice audio, casete audio, CD-uri audio, DVD-uri audio, fişiere de înregistrări audio digitale pe orice suport, inclusiv audiobook-uri pe orice suport); documentele vizuale (fotografii, diapozitive, diafilme, folii transparente, expoziții virtuale, înregistrări de imagini pe CD-uri, DVD-uri și alte suporturi etc.); documentele multimedia (filme, înregistrări video, jocuri, cursuri interactive etc. – pe suport video casetă, CD, DVD, Blu-ray etc.). Microformatele nu intră în această categorie.

**Colecţii electronicele** toate resursele în formă electronică din colecţia bibliotecii. Sunt formate din: documente digitale (cărţi electronice, documente rare sau alte tipuri de documente în format digital şi fişiere al căror conţinut priveşte activitatea şi tipul bibliotecii și care pot fi citite cu ajutorul unui calculator sau a unui smart device: tabletă, telefon etc.), periodice electronice şi baze de date, cuprinzând informații cu privire la colecțiile bibliotecii.

**Cărţilele electronice** sunt documentele digitale, indiferent de tipul de licență, în care predomină textul şi care pot fi văzute în analogie cu documentul tipărit (monografie). Sunt incluse şi documentele digitizate de biblioteci. Utilizarea cărţilor electronice este în multe cazuri dependentă de un dispozitiv şi/sau un limbaj de citire şi vizionare.

**Documentele rare digitale** reprezintă documente rare digitizate în cadrul bibliotecii. Documentele digitale rare sunt transformate integral sau parțial în formă digitală prin intermediul dispozitivelor electronice (scannere, aparate de fotografiat etc.), astfel încât informaţiile pot fi prelucrate, stocate și transmise prin circuite digitale, echipamente şi reţele, asigurându-se accesul publicului la conţinutul digitizat şi conservarea pe termen lung.

**Periodicele electronice** reprezintă periodicele publicate numai în formă electronică sau/şi în alt format. Conţin periodicele proprii şi resursele externe pentru care au fost achiziţionate drepturile de acces, cel puţin pentru o anumită perioadă de timp şi seriale digitizate de bibliotecă.

**Situația colecțiilor bibliotecilor din România la sfârșitul anului 2023**

|  |  |
| --- | --- |
| **Tipul de bibliotecă** | **Total colecții (volume și unități fizice)** |
| **Documente audiovizuale** | **Colecții electronice** | **din care:** | **din care:** | **Din care:** |
| **cărți electronice** | **documente rare** | **periodice electronice** |
| **Total** | **969.258** | **3.039.470** | **313.901** | **235.195** | **303.802** |
| Biblioteci naționale | 206.391 | 68.063 | 28.537 | 22.492 | 10.486 |
| Biblioteci universitare | 271.384 | 2.653.868 | 221.450 | 203.071 | 111.797 |
| Biblioteci specializate | 47.276 | 34.794 | 8.128 | 15 | 22.067 |
| **Biblioteci publice** din care: | **481.953** | **281.542** | **56.537** | **9.616** | **159.376** |
| - Biblioteci județene | 445.749 | 269.408 | 52.138 | 9.613 | 159.266 |
| - Biblioteci municipale și orășenești | 28.809 | 6.107 | 1.807 | 1 | 71 |
| - Biblioteci comunale | 7.395 | 6.027 | 2.592 | 2 | 39 |
| Alte tipuri de biblioteci | 6.187 | 2.657 | 663 | 4 | 76 |

► La sfârșitul anul 2023, numărul **documentelor audiovizuale** (unități bibliografice) existente în bibliotecile din România era de **969.258 u.b.-uri**, repartizarea lor pe tipuri de biblioteci fiind următoarea: 47,5% în biblioteci publice (44% în biblioteci judeţene, 2,8% în biblioteci municipale şi orăşeneşti şi 0,7% în biblioteci comunale), 26,8% în biblioteci ale instituțiilor de învăţământ universitar, 20,4% în biblioteci naționale şi de importanţă naţională, 4,7% în biblioteci specializate și 0,6% în alte tipuri de biblioteci.

► La sfârșitul anul 2023, numărul **colecțiilor electronice** (unități bibliografice) existente în bibliotecile din România era de **3.039.470 u.b.-uri**, repartizarea lor pe tipuri de biblioteci fiind următoarea: 87,3% în biblioteci ale instituțiilor de învăţământ universitar, 9,3% în biblioteci publice (8,9% în biblioteci judeţene, 0,2% în biblioteci municipale şi orăşeneşti şi 0,2% în biblioteci comunale), 2,2% în biblioteci naționale şi de importanţă naţională, 1,1% în biblioteci specializate și 0,1% în alte tipuri de biblioteci.

► Dintre acestea, la sfârșitul anul 2023, numărul **cărților electronice** (unități bibliografice) existente în bibliotecile din România era de **313.901 u.b.-uri**, repartizarea lor pe tipuri de biblioteci fiind următoarea: 70,2% în biblioteci ale instituțiilor de învăţământ universitar, 17,95% în biblioteci publice (16,53% în biblioteci judeţene, 0,6% în biblioteci municipale şi orăşeneşti şi 0,82% în biblioteci comunale), 9,05% în biblioteci naționale şi de importanţă naţională, 2,6% în biblioteci specializate și 0,2% în alte tipuri de biblioteci.

► Asemănător, din numărul colecțiilor electronice – de 3.040.924 u.b.-uri – numărul **documentelor rare digitizate** (unități bibliografice), la sfârșitul anul 2023, existente în bibliotecile din România era de **235.195 u.b.-uri**, repartizarea lor pe tipuri de biblioteci fiind următoarea: 86,34% în bibliotecile ale instituțiilor de învăţământ universitar, 9,56% în bibliotecile naționale şi de importanţă naţională, 4,08% în bibliotecile publice (4,08% în bibliotecile judeţene, 1 document în bibliotecile municipale şi orăşeneşti şi 2 documente în bibliotecile comunale), 15 documente în bibliotecile specializate și 4 documente în alte tipuri de biblioteci.

► Din totalul de 3.040.924 u.b.-uri cât numără colecțiile electronice existente în bibliotecile din România, numărul **periodicelor electronice** era, la sfârșitul anul 2023, de **303.802**, repartizarea lor pe tipuri de biblioteci fiind următoarea: 52,45% în bibliotecile publice (52,42% în bibliotecile judeţene, o,02% în bibliotecile municipale şi orăşeneşti şi 0,01% în bibliotecile comunale), 36,85% în bibliotecile ale instituțiilor de învăţământ universitar, 7,26% în bibliotecile specializate, 3,45% în bibliotecile naționale şi de importanţă naţională și 0,02% în alte tipuri de biblioteci.

**Situația documentelor intrate în bibliotecile din România - 2023**

|  |  |
| --- | --- |
| **Tipul de bibliotecă** | **Total colecții (volume și unități fizice)** |
| **Cărți și periodice tipărite (legate)** | **Documente audiovizuale** | **Colecții electronice** | **cărți electronice** | **periodice electronice** | **Alte documente de bibliotecă** |
| **Total** | **861.968** | **8.230** | **138.306** | **24.433** | **75.818** | **25.963** |
| Biblioteci naționale | 105.134 | 1.573 | 9.300 | 1.139 | 120 | 8.615 |
| Biblioteci universitare | 281.365 | 1.391 | 64.409 | 22.128 | 13.939 | 14.815 |
| Biblioteci specializate | 27.848 | 611 | 1.805 | 53 | 1.747 | 595 |
| **Biblioteci publice**  din care: | **472.196** | **4.703** | **62.756** | **1.073** | **60.008** | **2.345** |
| - Biblioteci județene | 277.142 | 3.137 | 62.538 | 1.028 | 60.008 | 2.206 |
| - Biblioteci municipale și orășenești | 70.980 | 583 | 204 | 44 | 0 | 107 |
| - Biblioteci comunale | 124.074 | 983 | 14 | 1 | 0 | 32 |
| Alte tipuri de biblioteci | 601 | 0 | 44 | 40 | 4 | 0 |

► În cursul anul 2023, au intrat în bibliotecile din România un număr de **861.968** (unități fizice) de **cărți și periodice tipărite** (legate), repartizarea lor pe tipuri de biblioteci fiind următoarea: 53,2% în biblioteci publice (31,24% în biblioteci judeţene, 7,96% în biblioteci municipale şi orăşeneşti şi 14% în biblioteci comunale), 31,7% în biblioteci ale instituțiilor de învăţământ universitar, 11,85% în biblioteci naționale şi de importanţă naţională, 3,14% în biblioteci specializate și 0,11% în alte tipuri de biblioteci.

► În cursul anul 2023, au intrat în bibliotecile din România un număr de **8.230** (unități fizice) de **documente audiovizuale,** repartizarea lor pe tipuri de biblioteci fiind următoarea: 56,8% în biblioteci publice (37,9% în biblioteci judeţene, 7% în biblioteci municipale şi orăşeneşti şi 11,9% în biblioteci comunale), 19% în biblioteci naționale şi de importanţă naţională, 16,8% în biblioteci ale instituțiilor de învăţământ universitar, 7,4% în biblioteci specializate și 0% în alte tipuri de biblioteci.

► În cursul anul 2023, au intrat în bibliotecile din România un număr de **138.306** (unități fizice) de **colecții electronice,** repartizarea lor pe tipuri de biblioteci fiind următoarea: 45,56% în biblioteci ale instituțiilor de învăţământ universitar, 45,37% în biblioteci publice (45,21% în biblioteci judeţene, 0,14% în biblioteci municipale şi orăşeneşti şi 0,02% în biblioteci comunale), 6,72% în biblioteci naționale şi de importanţă naţională, 1,3% în biblioteci specializate și 0,03% în alte tipuri de biblioteci.

► Din totalul de **138.306** (unități fizice) **c**olecții electronice existente în bibliotecile din România, numărul **cărților electronice intrate** în anul 2023 a fost **24.433**, repartizarea lor pe tipuri de biblioteci fiind următoarea: 90,56% în bibliotecile ale instituțiilor de învăţământ universitar, 4,66% în bibliotecile naționale şi de importanţă naţională, 4,39% în bibliotecile publice (4,207% în bibliotecile judeţene, 0,18% în bibliotecile municipale și orăşeneşti şi 0.003% în bibliotecile comunale), 0,21% în bibliotecile specializate, și 0,018% în alte tipuri de biblioteci.

► De asemenea, din totalul de **138.306** (unități fizice) **c**olecții electronice existente în bibliotecile din România, numărul **periodicelor electronice intrate** în anul 2023 a fost **75.818**, repartizarea lor pe tipuri de biblioteci fiind următoarea: 79,14% în bibliotecile publice (79,14% în bibliotecile judeţene și niciun periodic electronic în bibliotecile municipale, orăşeneşti şi comunale), 18,38% în bibliotecile ale instituțiilor de învăţământ universitar, 2,3% în bibliotecile specializate, 0,18% în bibliotecile naționale şi de importanţă naţională și 0,005% în alte tipuri de biblioteci.

► În cursul anul 2023, au intrat în bibliotecile din România un număr de **25.963** (unități fizice) de **alte documente de bibliotecă,** repartizarea lor pe tipuri de biblioteci fiind următoarea: 56,2% în biblioteci ale instituțiilor de învăţământ universitar, 32,67% în biblioteci naționale şi de importanţă naţională, 8,9% în biblioteci publice (8,36% în biblioteci judeţene, 0,4% în biblioteci municipale şi orăşeneşti şi 0,14% în biblioteci comunale), 2,25% în biblioteci specializate și 0% în alte tipuri de biblioteci.

**Situația documentelor (titluri) din bibliotecile din România - 2023**

|  |  |  |
| --- | --- | --- |
| **Tipul de bibliotecă** | **La sfârșitul anului 2023** | **Intrate în anul 2023** |
| **Cărți tipărite (titluri)** | **Cărți electronice (titluri)** | **Cărți tipărite (titluri)** | **Cărți electronice (titluri)** |
| **Total** | **43.087.008** | **290.019** | **509.802** | **22.753** |
| Biblioteci naționale | 4.143.001 | 28.144 | 74.944 | 1.139 |
| Biblioteci universitare | 9.201.847 | 203.149 | 129.604 | 20.526 |
| Biblioteci specializate | 3.253.300 | 7.598 | 19.604 | 50 |
| **Biblioteci publice** din care: | **26.808.536** | **51.889** | **299.599** | **998** |
| - Biblioteci județene | 7.631.931 | 48.154 | 136.371 | 958 |
| - Biblioteci municipale și orășenești | 6.893.935 | 1.244 | 61.520 | 39 |
| - Biblioteci comunale | 12.282.670 | 2.491 | 101.708 | 1 |
| Alte tipuri de biblioteci | 689.591 | 626 | 349 | 40 |

► La sfârșitul anul 2023, numărul **cărților tipărite** (titluri) existente în bibliotecile din România era de **43.087.008 titluri**, repartizarea lor pe tipuri de biblioteci fiind următoarea: 60,8% în biblioteci publice (17,3% în biblioteci judeţene, 15,6% în biblioteci municipale şi orăşeneşti şi 27,9% în biblioteci comunale), 20,9% în biblioteci ale instituțiilor de învăţământ universitar, 9,4% în biblioteci naționale şi de importanţă naţională, 7,4% în biblioteci specializate și 1,5% în alte tipuri de biblioteci.

► La sfârșitul anul 2023, numărul **cărților electronice** (titluri) existente în bibliotecile din România era de **290.019 titluri**, repartizarea lor pe tipuri de biblioteci fiind următoarea: 69,7% în biblioteci ale instituțiilor de învăţământ universitar, 17,8% în biblioteci publice (16,6% în biblioteci judeţene, 0,4% în biblioteci municipale şi orăşeneşti şi 0,8% în biblioteci comunale), 9,7% în biblioteci naționale şi de importanţă naţională, 2,6% în biblioteci specializate și 0,2% în alte tipuri de biblioteci. Se constată că cele mai multe se găsesc în bibliotecile universitare, ceea ce este și firesc, deoarece principalii utilizatori ai acelor biblioteci sunt elevi și studenți, dar și cadre didactice sau cercetători.

► În anul 2023, au intrat în bibliotecile din România un număr de **509.802** **titluri de** **cărți**, repartizarea lor pe tipuri de biblioteci fiind următoarea: 57,2% în biblioteci publice (26% în biblioteci judeţene, 11,8% în biblioteci municipale şi orăşeneşti şi 19,4% în biblioteci comunale), 24,7% în biblioteci ale instituțiilor de învăţământ universitar, 14,3% în biblioteci naționale şi de importanţă naţională, 3,7% în biblioteci specializate și 0,1% în alte tipuri de biblioteci.

Mai departe, vom avea o medie a numărului de titluri de carte tipărită intrată în anul 2023 în colecțiile bibliotecilor, repartiția pe tipul de bibliotecă (numărul total) fiind următoarea: 24.981 de titluri în bibliotecile naționale şi de importanţă naţională, 1.440 titluri în bibliotecile instituţiilor de învăţământ universitar, 162 titluri în bibliotecile publice, 61 titluri în bibliotecile specializate, restul în alte tipuri de biblioteci.

► În anul 2023, au intrat în bibliotecile din România un număr de **22.753 de titluri de carte electronică**, repartizarea lor pe tipuri de biblioteci fiind următoarea: 90,2% în biblioteci ale instituțiilor de învăţământ universitar, 5% în biblioteci naționale şi de importanţă naţională, 4,4% în biblioteci publice (4,21% în biblioteci judeţene, 0,17% în biblioteci municipale şi orăşeneşti şi 0,02% în biblioteci comunale), 0,22% în biblioteci specializate și 0,18% în alte tipuri de biblioteci.

Raportat la numărul de biblioteci, în funcție de tipul de bibliotecii, vom avea o medie a numărului de titluri de carte electronică intrată în anul 2023 în colecțiile bibliotecilor, repartiția fiind următoarea: 380 de titluri în bibliotecile naționale, 228 titluri în bibliotecile instituţiilor de învăţământ universitar și sub un titlu pe bibliotecă publică și bibliotecă specializate.

**6. SITUAȚIA DOCUMENTELOR ELIMINATE DIN COLECȚIILE BIBLIOTECILOR, ÎN ANUL 2023**

Eliminările de documente se referă la documentele din colecțiile bibliotecilor, eliminate definitiv în cursul anului 2023, prin casare, renunțare/eliminare, transfer de proprietate sau, în cazul resurselor electronice, prin ștergerea fișierelor sau anularea licențelor etc.

Există o serie de motive pentru care anumite documente din colecțiile bibliotecilor sunt eliminate. Le vom prezenta pe cele mai frecvente:

 6.1 **Starea fizică a documentelor.** Aici putem avea două situații:

- uzura documentelor, în sensul că ele pot fi foarte deteriorate (pagini rupte, legături distruse, coperte deformate etc.) și astfel pot deveni inutilizabile; în astfel de cazuri, bibliotecile pot alege să le elimine sau să le înlocuiască cu ediții noi;

- restaurarea costisitoare, în cazul în care aceasta este posibilă dar la un preț foarte mare, și astfel documentele pot fi eliminate.

**6.2. Relevanța și actualitatea informațiilor.** Și aici putem avea câteva situații:

- informațiile cuprinse în documente sunt depășite. În domenii precum știința, medicina sau tehnologia, informațiile se schimbă rapid, astfel că documentele care conțin aceste informații, care nu mai sunt relevante, pot fi eliminate.

- nevoia de a face loc pentru resurse mai noi și mai relevante. În cazul anumitor biblioteci (de exemplu, bibliotecile universitare sau specializate), utilizatorii trebuie să aibă acces la informații actuale; astfel, documentele care nu mai sunt solicitate sau care sunt considerate depășite din punct de vedere informațional pot fi eliminate.

**6.3. Politici de economisire a spațiului**. În unele biblioteci care dispun de un spațiu fizic limitat, se impune necesitatea de a face selecții pentru a optimiza utilizarea spațiului; acest lucru poate însemna eliminarea documentelor care nu mai sunt solicitate sau care nu sunt relevante pentru utilizatorii lor specifici (de exemplu, în cazul bibliotecilor universitare, specializate sau școlare).

**6.4. Digitalizarea și accesul electronic.**

- migrarea spre formate digitale: unele biblioteci aleg să elimine resursele fizice după ce au fost digitalizate;

- accesibilitatea online: în cazul în care un document poate fi accesat online prin alte surse (de exemplu, baze de date electronice, arhive digitale etc.), bibliotecile pot renunța la varianta fizică a acestuia;

**6.5.** **Sustrageri (furturi) sau pierderi** involuntare sau intenționate: nu este un motiv „planificat” de eliminare, dar poate afecta disponibilitatea resurselor într-o bibliotecă.

**Situația documentelor eliminate din bibliotecile din România - 2023**

|  |  |  |
| --- | --- | --- |
|  | **Eliminate în 2023** | **Intrate în 2023** |
| **Tipul de bibliotecă** | **Total documente** | **Cărți și periodice tipărite (legate)** | **Total documente** | **Cărți și periodice tipărite (legate)** |
| **Total** | **844.464** | **784.656** | **1.035.677** | **861.968** |
| Biblioteci naționale | 9.444 | 9.444 | 124.841 | 105.134 |
| Biblioteci universitare | 342.233 | 320.051 | 362.665 | 281.365 |
| Biblioteci specializate | 20.911 | 20.599 | 30.859 | 27.848 |
| **Biblioteci publice** din care: | **484.651** | 446.834 | **542.510** | 472.196 |
| - Biblioteci județene | 253.828 | 216.486 | 345.533 | 277.142 |
| - Biblioteci municipale și orășenești | 105.070 | 104.691 | 71.874 | 70.980 |
| - Biblioteci comunale | 125.753 | 125.657 | 125.103 | 124.074 |
| Alte tipuri de biblioteci | 24.144 | 24.010 | 645 | 601 |

► În anul 2023, au fost eliminate din colecțiilor bibliotecilor din România un număr de **844.464** volume și unități fizice de documente, repartizarea lor pe tipuri de biblioteci fiind următoarea: 55% în biblioteci publice (28,8% în biblioteci judeţene, 11,9% în biblioteci municipale şi orăşeneşti şi 14,3% în biblioteci comunale), 38,8% în biblioteci ale instituțiilor de învăţământ universitar, 2,7% în alte tipuri de biblioteci, 2,3% în biblioteci specializate și 1,2% în biblioteci naționale şi de importanţă naţională.

Se constată că mai mult de jumătate din documentele eliminate (55%) provin din colecțiile bibliotecilor publice. Motivele pot fi: uzura documentelor (pagini rupte sau pătate, legături și coperte distruse), datorită faptului că sunt frecvent împrumutate; documente foarte rar sau deloc solicitate, furtul sau pierderea documentelor. De asemenea, bibliotecile universitare au eliminat în anul 2023 un număr mare de documente (38,8% din total), în cazul acestora motivele fiind, alături de cele amintite anterior, relevanța și actualitatea informațiilor și politicile de economire a spațiului.

Cele mai puține documente eliminate (1,2% din total) provin din colecțiile bibliotecilor de importanță națională; acest lucru poate fi explicat prin faptul că: nu există serviciul de împrumut acasă (deci pericolul uzurii rapide a documentelor este mai mic); nu se pune atât de mult problema relevanție și actualității informației, ca în cazul bibliotecilor universitare și specializate, care au un anumit public țintă; chiar și în cazul în care documentele sunt rar sau deloc solicitate, nu se pune problema eliminării lor, deoarece acestea pot fi unicele documente existente în colecțiile bibliotecilor din România.

► Din totalul documentelor eliminate în cursul anului 2023, peste 90% din acestea au fost cărți și periodice tipărite (legate).

► Corelând cu numărul documentelor intrate în cursul anului 2023 în colecțiile bibliotecile, vom avea următoarea situație:

- pentru biblioteci naționale şi de importanţă naţională: documente intrate = 124.841, documente eliminate = 9.444; rezultă un spor de 115.397 de documente;

- pentru bibliotecile instituțiilor de învăţământ universitar: documente intrate = 362.665, documente eliminate = 342.233; rezultă un spor de 20.432 de documente;

- pentru bibliotecile publice: documente intrate = 542.510, documente eliminate = 484.651; rezultă un spor de 57.859 de documente;

- pentru bibliotecile specializate: documente intrate = 30.859, documente eliminate = 20.911; rezultă un spor de 9.948 de documente;

- pentru alte tipuri de biblioteci: documente intrate = 645, documente eliminate = 24.144; rezultă un spor negativ de 23.499 de documente.

**7. SITUAȚIA PRIVIND PROGRAMELE ȘI PROIECTELE EDUCATIVE ORGANIZATE DE BIBLIOTECI, ÎN ANUL 2023**

S-a constatat în timp că modelul de utilizare a bibliotecii fizice s-a schimbat. Deşi resursele şi serviciile de bibliotecă sunt disponibile (aproape) oriunde şi în orice moment, clădirea bibliotecii încă îşi păstrează atractivitatea, un număr tot mai mare de utilizatori vizitând biblioteca și pentru alte scopuri decât împrumutul documentelor și publicațiilor; mai mult, există o tendinţă generală ca utilizatorii să-şi aducă propriile materiale pentru a le studia în bibliotecă.

Utilizatorii vin pentru a solicita ajutor profesionist direct, pentru a învăţa şi studia, pentru a căuta informaţii, dar și pentru a folosi biblioteca ca loc de întâlnire, socializare, recreere sau pentru lucru în grup. În unele situații, biblioteca poate fi singurul loc sigur şi liniştit în care studenţii sau elevii pot studia sau face temele.

Biblioteca este, de asemenea, un important centru educativ și cultural pentru populație (adulți și copii), în multe cazuri, principalul centru de acest gen din comunitate. Prin urmare, este esențial ca biblioteca să ofere programe și proiecte culturale și educative pentru populație, conferindu-i astfel mai multă relevanţă ca spaţiu fizic.

\*

Un program educativ este un tip de program structurat pe activități, care are scopul de a învăța și de a dezvolta abilități sau cunoștințe într-un anumit domeniu. Asemănător, un proiect educativ este un proces unic format dintr-un set de activităţi coordonate şi controlate, cu început şi încheiere, întreprinse pentru a atinge un obiectiv în conformitate cu cerinţe specifice, inclusiv constrângeri de timp, costuri şi resurse.

Activitățile din cadrul proiectelor și programelor educative sunt planificate din timp, au caracter cultural, educaţional, social, politic, academic, sau de alt ordin. De exemplu: expoziţii, inclusiv cele virtuale, întâlniri cu autorii, discuţii literare, ateliere de lucru etc.

Doar activităţile organizate de bibliotecă pe cont propriu sau în parteneriat cu alte instituţii sunt incluse în statistica privind bibliotecile, indiferent dacă locaţia evenimentului este în incinta sau în afara bibliotecii. Fiecare sesiune a programului educativ se numără ca o activitate.

Evenimentele în sediul bibliotecii, organizate de instituţii din afara bibliotecii şi fără colaborarea bibliotecii și pentru care biblioteca închiriază spații nu sunt incluse, indiferent de caracterul lor științific sau cultural. De asemenea, sesiunile de instruire a utilizatorilor şi tururile bibliotecii se exclud.

În privința participanților la proiectele și programele educative, este luat în considerare numărul persoanelor care se înscriu și participă la una sau mai multe activități specifice desfășurate de biblioteci, în funcție de grupa de vârstă a persoanelor participante.

**Situația programelor și proiectelor culturale și educative din**

**bibliotecile din România – 2023**

|  |  |  |  |
| --- | --- | --- | --- |
| **Tipul de bibliotecă** | **Programe și proiecte** | **Activități** | **Participanți** |
| **Total** | **19.968** | **57.584** | **1.511.086** |
| Biblioteci naționale | 50 | 578 | 54.002 |
| Biblioteci universitare | 590 | 1.583 | 55.472 |
| Biblioteci specializate | 294 | 917 | 15.240 |
| **Biblioteci publice**  din care: | **18.745** | **53.898** | **1.371.955** |
| - Biblioteci județene | 4.374 | 24.083 | 748.514 |
| - Biblioteci municipale și orășenești | 5.683 | 12.365 | 247.814 |
| - Biblioteci comunale | 8.688 | 1.7450 | 375.627 |
| Alte tipuri de biblioteci | 289 | 608 | 14.417 |

► Se constată că, în anul 2023, din cele cele **19.968 programe și proiecte educative** pentru populație (adulți și copii) cele mai multe s-au desfășurat în bibliotecile publice – 18.745 (4.374 în bibliotecile judeţene, 5.683 în bibliotecile municipale şi orăşeneşti şi 8.688 în biblioteci comunale), urmate de bibliotecile instituțiilor de învăţământ universitar – 590, bibliotecile specializate – 294, alte tipuri de biblioteci – 289 și ultimele, bibliotecile naționale şi de importanţă naţională, cu 50.

► În anul 2023, în cadrul programelor și proiectelor educative desfășurate în bibliotecile din România s-au desfășurat un număr de **57.584 de activități**, repartizarea lor pe tipuri de biblioteci fiind următoarea: 93,6% în biblioteci publice (41,8% în biblioteci judeţene, 21,5% în biblioteci municipale şi orăşeneşti şi 30,3% în biblioteci comunale), 2,75% în biblioteci ale instituțiilor de învăţământ universitar, 1,6% în bibliotecile specializate, 1,5% în alte tipuri de biblioteci și 1% în bibliotecile naționale şi de importanţă naţională.

Dacă facem o medie a activităților din cadrul programelor și proiectelor, vom constata că avem **3 activități în cadrul unui program/proiect educativ**, ceea ce regăsim în cazul tipurilor de biblioteci, singura excepție fiind bibliotecile naționale şi de importanţă naţională în care avem 12 activități în cadrul unui program/proiect educativ. Sunt programe și proiecte mai complexe, multe dintre ele care fac parte din strategii naționale.

► În anul 2023, la activitățile culturale și educative desfășurate în bibliotecile din România au participat un număr de **1.511.086 de persoane**, adulți și copii, repartizarea lor pe tipuri de biblioteci fiind următoarea: 90,8% în biblioteci publice (49,5% în biblioteci judeţene, 16,4% în biblioteci municipale şi orăşeneşti şi 24,9% în biblioteci comunale), 3,75% în biblioteci ale instituțiilor de învăţământ universitar, 3,5% în bibliotecile naționale şi de importanţă naţională, 1% în bibliotecile specializate și 0,95% în alte tipuri de biblioteci.

► Dacă facem o medie a participanților (adulți și copii) care au fost prezenți la o activitate, vom aveam o medie de **27 de participanți per activitate**, în anul 2023. Repartizarea lor pe tipuri de biblioteci este următoarea: 94 de participanți în cazul bibliotecilor naționale şi de importanţă naţională, 35 de participanți în cazul bibliotecilor instituțiilor de învăţământ universitar, 26 participanți în cazul bibliotecilor publice (31 − biblioteci judeţene, 20 − biblioteci municipale şi orăşeneşti şi 22 − biblioteci comunale), 24 de participanți în cazul altor tipuri de biblioteci și 17 participanți în cazul bibliotecilor specializate.

► Dacă facem o medie a participanților (adulți și copii) care au participat la un proiect/program educativ, avem o medie de **76 de participanți per proiect/program educativ**, în anul 2023. Repartizarea lor pe tipuri de biblioteci este următoarea: 1.080 de participanți în cazul bibliotecilor naționale şi de importanţă naţională, 95 de participanți în cazul bibliotecilor instituțiilor de învăţământ universitar, 74 participanți în cazul bibliotecilor publice (172 − biblioteci judeţene, 44 − biblioteci municipale şi orăşeneşti şi 44 − biblioteci comunale), 52 participanți în cazul bibliotecilor specializate și 50 de participanți în cazul altor tipuri de biblioteci.

Se constată faptul că bibliotecile naționale domină la nivel de participare per proiect, ceea înseamnă că aceste instituții au un portofoliu consistent de programe de mare vizibilitate, desfășurate în parteneriat cu actori culturali sau educaționali relevanți și cu o foarte bună promovare. Bibliotecile județene din SNB se remarcă prin capacitatea de atragere a comunității. Bibliotecile comunale și municipale/orășenești, deși numeroase, atrag un public relativ restrâns per proiect, ceea ce poate indica fie proiecte de mică amploare, fie dificultăți în promovare, asigurarea logisticii sau slabă colaborare locală. Bibliotecile universitare, prin natura publicului lor (studii superioare, activitate academică) și a numărului de participanți/program reflectă o bună adaptare la nevoile educaționale și culturale ale tinerilor adulți.

**Situația programelor și proiectelor culturale și educative în biblioteci, după mediul de rezidență – 2023**

|  |  |  |
| --- | --- | --- |
| **Tipul de bibliotecă** | **Mediul Urban** | **Mediul Rural** |
| **Programe și proiecte** | **Activități** | **Participanți** | **Programe și proiecte** | **Activități** | **Participanți** |
| **Total** | **11.166** | **39.476** | **1.129.320** | **8.802** | **18.108** | **381.766** |
| Biblioteci naționale | 50 | 578 | 54.002 | 0 | 0 | 0 |
| Biblioteci universitare | 590 | 1.583 | 55.472 | 0 | 0 | 0 |
| Biblioteci specializate | 180 | 259 | 9.101 | 114 | 658 | 6.139 |
| **Biblioteci publice**  din care: | **10.057** | **36.448** | **996.328** | **8.688** | **1.7450** | **375.627** |
| - Biblioteci județene | 4.374 | 24.083 | 748.514 | 0 | 0 | 0 |
| - Biblioteci municipale și orășenești | 5.683 | 12.365 | 247.814 | 0 | 0 | 0 |
| - Biblioteci comunale | 0 | 0 | 0 | 8.688 | 1.7450 | 375.627 |
| Alte tipuri de biblioteci | 289 | 608 | 14.417 | 0 | 0 | 0 |

► Se constată că, în anul 2023, din cele cele **19.968 programe și proiecte educative** pentru populație (adulți și copii) cele mai multe s-au desfășurat în bibliotecile publice din mediul urban – 11.166 (55,9%), iar în mediul rural un număr de 8.802 proiecte și programe (44,1%).

► Se constată că, în anul 2023, din cele cele **19.968 programe și proiecte educative** pentru populație (adulți și copii), cele mai multe s-au desfășurat în bibliotecile publice, atât din mediul urban (10.057) – 4.374 în bibliotecile județene și 5.683 în bibliotecile municipale şi orăşeneşti, cât și rural (comunale) – 8.688.

► De asemenea, se constată că, în anul 2023, media activităților din biblioteci, în funcție de mediul de rezidență este următoarea: **12 activități** pentru bibliotecile din **mediul urban** și **4 activități** pentru bibliotecile din **mediul rural**.

Asemănător, media participanților, în funcție de mediul de rezidență, este: **340 de persoane** au participat la activități desfășurate într-o bibliotecă din **mediul urban** și **77 de persoane** au participat la activități desfășurate pe parcursul anului într-o bibliotecă din **mediul rural**.

**Situația programelor și proiectelor culturale și educative desfășurate în biblioteci, după grupele de vârstă cărora le sunt destinate – 2023**

|  |  |
| --- | --- |
| **Tipul de biblioteca** | **Programe și proiecte educative pentru populație (număr)** |
| **Total** | **din total: pentru persoane din grupa de vârstă** |
| **0-6 ani** | **7-14 ani** | **15-24 ani** | **25-64 ani** | **65 ani și peste** |
| **Total** | **19.968** | **3.728** | **8.837** | **4.944** | **2.809** | **1.113** |
| Biblioteci naționale | 50 | 6 | 14 | 9 | 16 | 5 |
| Biblioteci universitare | 590 | 4 | 84 | 354 | 131 | 19 |
| Biblioteci specializate | 294 | 6 | 33 | 67 | 172 | 23 |
| **Biblioteci publice**  din care: | **18.745** | **3.709** | **8.688** | **4.283** | **2.449** | **1.063** |
| - Biblioteci județene | 4.374 | 708 | 1.737 | 1.234 | 729 | 263 |
| - Biblioteci municipale și orășenești | 5.683 | 1.179 | 2.423 | 1.476 | 780 | 414 |
| - Biblioteci comunale | 8.688 | 1.822 | 4.528 | 1.573 | 940 | 386 |
| Alte tipuri de biblioteci | 289 | 3 | 18 | 231 | 41 | 3 |
|  |  |  |  |  |  |  |

► În anul 2023, în bibliotecile din România s-au desfășurat un număr de **19.968 de proiecte și programe educative** pentru populație (adulți și copii). Repartiția pe grupele de vârstă este următoarea: 8.837 pentru grupa de vârstă 7-14 ani (pentru adolescenți și preadolescenți), 4.944 pentru grupa de vârstă 15-24 de ani (tineri, elevi de liceu și studenți), 3.728 pentru grupa de vârstă 0-6 ani (copii de grădiniță și grupa preșcolară), 2.809 pentru grupa de vârstă 25-64 de ani (adulți și tineri adulți) și 1.113 pentru grupa de vârstă de 65 și peste (pensionari). Programele dedicate copiilor cu vârste între 0 și 14 ani reprezintă 63% din totalul proiectelor educative desfășurate în biblioteci în 2023, ceea ce subliniază rolul strategic al bibliotecilor în educația timpurie și non-formală. Aceste activități stimulează interesul pentru cunoaștere, dar contribuie și la dezvoltarea socială și emoțională a copiilor.

► Din totalul de **19.968 de proiecte și programe educative** pentru populație (adulți și copii) care s-au desfășurat pe parcursul anului 2023, numai **50** (1%) s-au desfășurat în **bibliotecile naționale şi de importanţă naţională**. Repartiția pe grupele de vârstă este următoarea: 32% pentru grupa de vârstă 25-64 de ani, 28% pentru grupa de vârstă 7-14 ani, 18% pentru grupa de vârstă 15-24 de ani, 12% pentru grupa de vârstă 0-6 ani și 10% pentru grupa de vârstă de 65 și peste.

Se constată că, în anul 2023, bibliotecile naționale au desfășurat cele mai multe proiecte și programe pentru grupa de vârstă 25–64 de ani (38% din total), iar acest lucru nu este întâmplător. Această categorie reprezintă segmentul de adulți activi profesional, social și familial, iar bibliotecile naționale, ca instituții culturale de maximă importanță, își adaptează serviciile pentru a răspunde nevoilor acestora. Acest lucru se datorează faptului că:

- grupa de vârstă 25−64 de ani este cea mai activă social și profesional (au nevoi multiple de formare și reprezintă forța de muncă activă, cu un mare interes pentru dezvoltarea de noi competențe sau reconversie profesională);

- bibliotecile naționale au o misiune educațională și de formare continuă, ele promovând educația pe tot parcursul vieții, iar adulții (25−64 de ani) este principala țintă a formării continue.

► Din totalul de **19.968 de proiecte și programe educative** pentru populație (adulți și copii) care s-au desfășurat pe parcursul anului 2023, **590** (2,75%) au avut loc în **biblioteci ale instituțiilor de învăţământ universitar**. Repartiția pe grupele de vârstă este următoarea: 60% pentru grupa de vârstă 15-24 de ani, 22,2% pentru grupa de vârstă 25-64 de ani, 14,1% pentru grupa de vârstă 7-14 ani, 3,1% pentru grupa de vârstă de 65 și peste și 0,6% pentru grupa de vârstă 0-6 ani.

Faptul că bibliotecile universitare au cele mai multe proiecte și programe educative pentru grupa de vârstă 15–24 de (60% din total) ani poate fi explicat printr-o serie de motive logice, legate atât de rolul acestor instituții, cât și de nevoile specifice ale tinerilor din această categorie de vârstă. Iată cele mai importante motive:

- grupa de vârstă 15−24 de ani corespunde majoritar elevilor de liceu și studenților, care sunt în proces de formare școlară și academică, biblioteca universitară fiind, prin definiție, un spațiu de studiu, documentare și dezvoltare intelectuală;

- bibliotecile universitare oferă, pe lângă accesul la informare și documentare și accesul la baze de date, reviste științifice, cărți specializate, necesare pentru realizarea proiectelor, lucrărilor de licență, disertație și doctorat, și organizarea de ateliere, cluburi de lectură, evenimente culturale (expoziții, lansări de carte etc.); acestea susțin pregătirea pentru piața muncii și dezvoltarea unor competențe transversale;

- universitățile colaborează cu bibliotecile universitare pentru a organiza activități extracurriculare și pentru a susține implicarea civică sau voluntariatul, în acest context, tinerii fiind și public, și participanți activi, uneori chiar co-organizatori ai acestor evenimente;

- nu în ultimul rând, pentru mulți studenți, biblioteca universitară reprezintă un spațiu de socializare, creându-se chiar o comunitate în jurul acesteia, susținută prin programe educative.

► Din totalul de **19.968 de proiecte și programe educative** pentru populație (adulți și copii) care s-au desfășurat pe parcursul anului 2023, **294** (1,05%) au avut loc în **bibliotecile specializate**. Repartiția pe grupele de vârstă este următoarea: 58,5% pentru grupa de vârstă 25-64 de ani, 22,8% pentru grupa de vârstă 15-24 de ani, 11,2% pentru grupa de vârstă 7-14 ani, 7,8% pentru grupa de vârstă de 65 și peste și 2% pentru grupa de vârstă 0-6 ani.

► Din totalul de **19.968 de proiecte și programe educative** pentru populație (adulți și copii) care s-au desfășurat pe parcursul anului 2023, **289** (1,5%) au avut loc în **alte tipuri de** **biblioteci**. Repartiția pe grupele de vârstă este următoarea: 79,9% pentru grupa de vârstă 15-24 de ani, 14,2% pentru grupa de vârstă 25-64 de ani, 6,2% pentru grupa de vârstă 7-14 ani, 7,8% pentru grupa de vârstă de 65 și peste și 1% pentru grupa de vârstă 0-6 ani.

► Din totalul de **19.968 de proiecte și programe educative** pentru populație (adulți și copii) care s-au desfășurat pe parcursul anului 2023, **18.745** (93,6%) au avut loc în **bibliotecile publice**. Repartiția pe grupele de vârstă este următoarea: 46,3% pentru grupa de vârstă 7-14 ani, 22,8% pentru grupa de vârstă 15-24 de ani, 19,8% pentru grupa de vârstă 0-6 ani, 13% pentru grupa de vârstă 25-64 de ani, 5,6% pentru grupa de vârstă de 65 și peste.

Bibliotecile publice sunt principalul furnizor de programe educative pentru copii și tineri, dar relevă și un spațiu consistent de creștere în activitățile dedicate adulților și seniorilor, segment a cărui dezvoltare poate amplifica impactul social al bibliotecilor la nivel național.

* Copiii și adolescenții (0−14 ani) reprezintă aproape două treimi (66%) din participanții la programe, confirmând orientarea strategică a bibliotecilor spre educația timpurie și colaborarea cu unitățile de învățământ
* Segmentul tinerilor 15−24 ani (23%) rămâne prioritar, dar necesită diversificarea temelor – de la orientare profesională la competențe digitale și media literacy.
* Adulții 25−64 ani și seniorii 65+ ani însumează doar 19%. Această participare modestă sugerează un potențial de creștere prin programe de învățare pe tot parcursul vieții, alfabetizare digitală, wellbeing sau intergeneraționale.

**Situația activităților din cadrul programelor și proiectelor educative desfășurate în biblioteci, după grupele de vârstă cărora le sunt destinate – 2023**

|  |  |
| --- | --- |
| **Tipul de biblioteca** | **Activități în cadrul programelor și proiectelor (număr)** |
| **Total** | **din total: pentru persoane din grupa de vârstă** |
| **0-6 ani** | **7-14 ani** | **15-24 ani** | **25-64 ani** | **65 ani si peste** |
| **Total** | **57.584** | **10.083** | **27.109** | **12.544** | **7.622** | **2.909** |
| Biblioteci naționale | 578 | 48 | 327 | 122 | 66 | 15 |
| Biblioteci universitare | 1.583 | 10 | 297 | 1.018 | 222 | 38 |
| Biblioteci specializate | 917 | 17 | 58 | 451 | 339 | 53 |
| **Biblioteci publice**  din care: | **53.898** | **10.001** | **26.302** | **10.580** | **6.877** | **2.798** |
| - Biblioteci județene | 24.083 | 4.419 | 10.877 | 4.942 | 3.592 | 1.309 |
| - Biblioteci municipale și orășenești | 12.365 | 2.141 | 5.803 | 2.770 | 1.529 | 772 |
| - Biblioteci comunale | 17.450 | 3.441 | 9.622 | 2.868 | 1.756 | 717 |
| Alte tipuri de biblioteci | 608 | 7 | 125 | 373 | 118 | 5 |
|  |  |  |  |  |  |  |

► În anul 2023, în bibliotecile din România s-au desfășurat un număr de **57.584 activități în cadrul proiectelor și programelor educative** pentru populație (adulți și copii). Repartiția pe grupele de vârstă este următoarea: 27.109 pentru grupa de vârstă 7-14 ani (pentru adolescenți și preadolescenți), 12.544 pentru grupa de vârstă 15-24 de ani (tineri, elevi de liceu și studenți), 10.083 pentru grupa de vârstă 0-6 ani (copii de grădiniță și grupa prelcolară), 7.622 pentru grupa de vârstă 25-64 de ani (adulți și tineri adulți) și 2.909 pentru grupa de vârstă de 65 și peste (pensionari).

Numărul activităților pentru grupa de vârstă 0−6 ani este considerabil. Acest lucru reflectă eforturile bibliotecilor de a introduce copiii încă din primele etape de viață în lumea cărților și a jocurilor educative, contribuind astfel la dezvoltarea timpurie a limbajului, imaginației și a capacităților cognitive.

Un număr mare de activități au fost destinate grupei de vârstă 7−14 ani, aceasta indică o atenție deosebită acordată acestei categorii, datorită nevoii de a stimula interesul pentru lectură, de a dezvolta abilitățile de învățare și socializare în această etapă crucială a dezvoltării.

Dacă facem o medie a activităților din cadrul programelor și proiectelor, vom constata că avem **3 activități în cadrul unui program/proiect educativ**, pentru toate cele patru grupe de vârstă.

► Din totalul de **57.584 de activități în cadrul proiectelor și programelor educative** pentru populație (adulți și copii) care s-au desfășurat pe parcursul anului 2023, numai **578** (1%) s-au desfășurat în **bibliotecile naționale şi de importanţă naţională**. Repartiția pe grupele de vârstă este următoarea: 56,6% pentru grupa de vârstă 7-14 ani, 21,1% pentru grupa de vârstă 15-24 de ani, 11,4% pentru grupa de vârstă 25-64 de ani, 8,3% pentru grupa de vârstă 0-6 ani și 2,6% pentru grupa de vârstă de 65 și peste.

Dacă facem o medie a activităților din cadrul programelor și proiectelor, vom constata că avem **12 activități** în cadrul unui program/proiect educativ pentru **bibliotecile naționale şi de importanţă naţională**. Repartizarea pe grupe de vârstă este următoarea: 24 de activități pentru grupa de vârstă 7-14 ani, 14 activități pentru grupa de vârstă 15-24 de ani, 8 activități pentru grupa de vârstă 0-6 ani, 5 activități pentru grupa de vârstă 25-64 de ani și 3 activități pentru grupa de vârstă de 65 și peste.

► Din totalul de **57.584 de activități în cadrul proiectelor și programelor educative** pentru populație (adulți și copii) care s-au desfășurat pe parcursul anului 2023, numai **1.583** (2,75%) s-au desfășurat în **biblioteci ale instituțiilor de învăţământ universitar**. Repartiția pe grupele de vârstă este următoarea: 64,3% pentru grupa de vârstă 15-24 de ani, 18,7% pentru grupa de vârstă 7-14 ani, 14% pentru grupa de vârstă 25-64 de ani, 2,4 % pentru grupa de vârstă de 65 și peste și 0,6% pentru grupa de vârstă 0-6 ani.

Dacă facem o medie a activităților din cadrul programelor și proiectelor, vom constata că avem o medie de **3 activități** în cadrul unui program/proiect educativ pentru **bibliotecile instituțiilor de învăţământ universitar**. Repartizarea pe grupe de vârstă este următoarea: 4 activități pentru grupa de vârstă 7-14 ani, câte 3 activități pentru grupele de vârstă 0-6 ani și 15-24 de ani și câte 2 activități pentru grupele de vârstă 25-64 și peste 65 de ani.

► Din totalul de **57.584 de activități în cadrul proiectelor și programelor educative** pentru populație (adulți și copii) care s-au desfășurat pe parcursul anului 2023, numai **947** (1,6%) s-au desfășurat în **bibliotecile specializate**. Repartiția pe grupele de vârstă este următoarea: 47,6% pentru grupa de vârstă 15-24 de ani, 35,8% pentru grupa de vârstă 25-64 de ani, 7,1% pentru grupa de vârstă 7-14 ani, 5,6% pentru grupa de vârstă de 65 și peste și 1,8% pentru grupa de vârstă 0-6 ani.

Dacă facem o medie a activităților din cadrul programelor și proiectelor, vom constata că avem o medie de **3 activități** în cadrul unui program/proiect educativ desfășurat în **bibliotecile specializate.** Repartizarea pe grupe de vârstă este următoarea: 7 activități pentru grupa de vârstă 15-24 de ani, câte 3 activități pentru grupele de vârstă 0-6 și peste 65 de ani, câte 2 activități pentru grupele de vârstă 7-14 ani și 25-64.

► Din totalul de **57.584 de activități în cadrul proiectelor și programelor educative** pentru populație (adulți și copii) care s-au desfășurat pe parcursul anului 2023, numai **608** (1,5%) s-au desfășurat în **alte tipuri de** **biblioteci**. Repartiția pe grupele de vârstă este următoarea: 61,3% pentru grupa de vârstă 15-24 de ani, 20,5% pentru grupa de vârstă 7-14 ani, 19,4% pentru grupa de vârstă 25-64 de ani, 1,1% pentru grupa de vârstă 0-6 ani și 0,8% pentru grupa de vârstă de 65 și peste.

Dacă facem o medie a activităților din cadrul programelor și proiectelor, vom constata că avem o medie de **2 activități** în cadrul unui program/proiect educativ desfășurat **în alte tipuri de** **biblioteci.** Repartizarea pe grupe de vârstă este următoarea: 7 activități pentru grupa de vârstă 7-14, câte 3 activități pentru grupele de vârstă 0-6 și 25-64, câte 2 activități pentru grupele de vârstă ani și 15-24 și peste 65 de ani.

► Din totalul de **57.584 de activități în cadrul proiectelor și programelor educative** pentru populație (adulți și copii) care s-au desfășurat pe parcursul anului 2023, numai **53.898** (93,6%) s-au desfășurat în **bibliotecile publice**. Repartiția pe grupele de vârstă este următoarea: 48,8% pentru grupa de vârstă 7-14 ani, 19,6% pentru grupa de vârstă 15-24 de ani, 18,5% pentru grupa de vârstă 0-6 ani, 12,8% pentru grupa de vârstă 25-64 de ani și 5,2% pentru grupa de vârstă de 65 și peste.

Dacă facem o medie a activităților din cadrul programelor și proiectelor, vom constata că avem o medie de **3 activități** în cadrul unui program/proiect educativ desfășurat în **bibliotecile publice**, iar repartizarea pe grupe de vârstă este tot de 3 activități pe fiecare grupă de vârstă.

O medie de 3 activități pe proiect/program indică un caracter mai structurat și repetitiv al inițiativelor desfășurate în bibliotecile publice, spre deosebire de alte tipuri de biblioteci. Acest aspect sugerează un nivel mai ridicat de planificare, ceea ce contribuie la impactul pozitiv asupra comunităților.

Faptul că fiecare grupă de vârstă este asociată cu o medie de 3 activități/proiect sugerează că bibliotecile publice mențin o structură relativ echilibrată de implementare în cadrul proiectelor, chiar dacă volumul total variază de la un segment de public la altul. Aceasta reflectă o intenție clară de a răspunde nevoilor diverse ale comunității.

De asemenea, media activităților pentru **bibliotecile județene** este **6** în cadrul fiecărui proiect/program educativ (câte 6 pentru categoriile 0-6 și 7-14 ani, câte 5 pentru categoriile 25-64 și peste 65 de ani și de 4 pentru categoria 14-24 ani); este de **3 activități** pentru fiecare proiect/program educativ desfășurat în **bibliotecile orășenești și municipale** (3 pentru categoria 7-14 ani și câte 2 pentru celelalte categorii); este de 2 activități pentru fiecare proiect/program educativ desfășurat în **bibliotecile comunale.**

Cu o medie de 6 activități/program, bibliotecile județene se remarcă printr-un grad înalt de organizare și intensitate a activităților. Bibliotecile municipale/orășenești – activitate moderată, axată pe activitățile pentru copii. Cu doar 2 activități/program, bibliotecile comunale au cel mai scăzut nivel de activitate educativă, ceea ce reflectă resursele modeste, lipsa personalului specializat și dificultățile logistice din mediul rural.

**Situația participanților la programele și proiectele culturale și educative desfășurate în biblioteci, după grupa de vârstă – 2023**

|  |  |
| --- | --- |
| **Tipul de biblioteca** | **Participanți la programe și proiecte (persoane)** |
| **Total** | **din total: pentru persoane din grupa de vârstă** |
| **0-6 ani** | **7-14 ani** | **15-24 ani** | **25-64 ani** | **65 ani si peste** |
| **Total** | **1.511.086** | **189.776** | **581.538** | **358.812** | **304.751** | **76.209** |
| Biblioteci naționale | 54.002 | 1.907 | 12.745 | 20.787 | 16.703 | 1.860 |
| Biblioteci universitare | 55.472 | 418 | 11.170 | 24.287 | 18.883 | 714 |
| Biblioteci specializate | 15.240 | 306 | 963 | 5.522 | 8.143 | 306 |
| **Biblioteci publice**  din care: | **1.371.955** | **187.046** | **552.709** | **300.713** | **258.261** | **73.226** |
| - Biblioteci județene | 748.514 | 97.635 | 261.367 | 181.111 | 161.806 | 46.595 |
| - Biblioteci municipale și orășenești | 247.814 | 34.006 | 103.270 | 56.337 | 40.216 | 13.985 |
| - Biblioteci comunale | 375.627 | 55.405 | 188.072 | 63.265 | 56.239 | 12.646 |
| Alte tipuri de biblioteci | 1.4417 | 99 | 3.951 | 7.503 | 2.761 | 103 |
|  |  |  |  |  |  |  |

► În anul 2023, la activitățile culturale și educative desfășurate în bibliotecile din România au participat un număr de **1.511.086 de persoane.** Repartiția pe grupele de vârstă este următoarea: 581.538 pentru grupa de vârstă 7-14 ani (adolescenți și preadolescenți), 358.812 pentru grupa de vârstă 15-24 de ani (tineri, elevi de liceu și studenți), 189.776 pentru grupa de vârstă 0-6 ani (copii de grădiniță și grupa preșcolară), 304.751 pentru grupa de vârstă 25-64 de ani (adulți și tineri adulți) și 76.209 pentru grupa de vârstă de 65 și peste (pensionari).

█  **Biblioteci naționale și de importanță națională**

► Din totalul de **1.511.086 de persoane care au participat la proiectele și programele educative** care s-au desfășurat pe parcursul anului 2023, **54.002** (3,5%) sunt din **bibliotecile naționale şi de importanţă naţională**. Repartiția pe grupele de vârstă este următoarea: 38,5% pentru grupa de vârstă 15-24 de ani, 31% pentru grupa de vârstă 25-64 de ani, 23,6% pentru grupa de vârstă 7-14 ani, 3,5% pentru grupa de vârstă 0-6 ani și 3,4% pentru grupa de vârstă de 65 și peste.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 94 de participanți**, repartizarea pe grupe de vârstă fiind următoarea: 253 de participanți pentru grupa de vârstă 25-64 de ani, 170 de participanți pentru grupa de vârstă 15-24 de ani, 124 de participanți pentru grupa de vârstă de 65 și peste, 40 de participanți pentru grupa de vârstă 0-6 ani și 39 de participanți pentru grupa de vârstă 7-14 ani.

Dacă facem o medie a persoanelor care au participat în cadrul unui proiect/program educativ desfășurat în bibliotecile naționale, vom constata că avem **o medie de 1.080 de participanți**, repartizarea pe grupe de vârstă fiind următoarea: 2.310 de participanți pentru grupa de vârstă 15-24 de ani, 1.044 de participanți pentru grupa de vârstă 25-64 de ani, 911 de participanți pentru grupa de vârstă 7-14 ani, 372 de participanți pentru grupa de vârstă de 65 și peste și 318 de participanți pentru grupa de vârstă 0-6 ani.

█  **Biblioteci ale instituțiilor de învăţământ universitar**

► Din totalul de **1.511.086 de persoane care au participat la proiectele și programele educative** care s-au desfășurat pe parcursul anului 2023, **55.472** (3,75%) sunt din **bibliotecile instituțiile de învățământ universitar**. Repartiția pe grupele de vârstă este următoarea: 43,8% pentru grupa de vârstă 15-24 de ani, 34,05% pentru grupa de vârstă 25-64 de ani, 20,1% pentru grupa de vârstă 7-14 ani, 1,3% pentru grupa de vârstă de 65 și peste și 0,75% pentru grupa de vârstă 0-6 ani.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 35 de participanți**, repartizarea pe grupe de vârstă fiind următoarea: 85 de participanți pentru grupa de vârstă 25-64 de ani, 82 de participanți pentru grupa de vârstă 15-24 de ani, 42 de participanți pentru grupa de vârstă 0-6 ani, 38 de participanți pentru grupa de vârstă 7-14 ani și 19 de participanți pentru grupa de vârstă de 65 și peste.

Dacă facem o medie a persoanelor care au participat în cadrul unui proiect/program educativ desfășurat într-o bibliotecă universitară, vom constata că avem **o medie de 95 de participanți**, repartizarea pe grupe de vârstă fiind următoarea: 145 de participanți pentru grupa de vârstă 25-64 de ani, 133 de participanți pentru grupa de vârstă 7-14 ani, 105 de participanți pentru grupa de vârstă 0-6 ani 69 de participanți pentru grupa de vârstă 15-24 de ani și 38 de participanți pentru grupa de vârstă de 65 și peste și.

█  **Biblioteci specializate**

► Din totalul de **1.511.086 de persoane care au participat la proiectele și programele educative** care s-au desfășurat pe parcursul anului 2023, **15.240** (1%) sunt din **bibliotecile specializate**. Repartiția pe grupele de vârstă este următoarea: 53,4% pentru grupa de vârstă 25-64 de ani, 36,2% pentru grupa de vârstă 15-24 de ani, 6,3% pentru grupa de vârstă 7-14 ani, câte 2% pentru grupele de vârstă 0-6 ani și 65 și peste.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 17 participanți**, repartizarea pe grupe de vârstă fiind următoarea: 24 de participanți pentru grupa de vârstă 25-64 de ani, 18 de participanți pentru grupa de vârstă 0-6 ani, 17 de participanți pentru grupa de vârstă 7-14 ani, 13 de participanți pentru grupa de vârstă 15-24 de ani și 6 de participanți pentru grupa de vârstă de 65 și peste.

Dacă facem o medie a persoanelor care au participat în cadrul unui proiect/program educativ desfășurat într-o bibliotecă specializată, vom constata că avem **o medie de 52 de participanți**, repartizarea pe grupe de vârstă fiind următoarea: 83 de participanți pentru grupa de vârstă 15-24 de ani, 51 de participanți pentru grupa de vârstă 0-6 ani, 48 de participanți pentru grupa de vârstă 25-64 de ani, 30 de participanți pentru grupa de vârstă 7-14 ani și 14 de participanți pentru grupa de vârstă de 65 și peste.

█  **Alte tipuri de biblioteci**

► Din totalul de **1.511.086 de persoane care au participat la proiectele și programele educative** care s-au desfășurat pe parcursul anului 2023, **14.417** (0,95%) sunt din **alte tipuri de biblioteci.** Repartiția pe grupele de vârstă este următoarea: 52,05% pentru grupa de vârstă 15-24 de ani, 27,4% pentru grupa de vârstă 7-14 ani, 19,2% pentru grupa de vârstă 25-64 de ani, 0,7% pentru grupa de vârstă de 65 și peste și 0,65% pentru grupa de vârstă 0-6 ani.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 24 de participanți**, repartizarea pe grupe de vârstă fiind următoarea: 32 de participanți pentru grupa de vârstă 7-14 ani, 24 de participanți pentru grupa de vârstă 25-64 de ani, 20 de participanți pentru grupa de vârstă 15-24 de ani, 21 de participanți pentru grupa de vârstă de 65 și peste și 14 de participanți pentru grupa de vârstă 0-6 ani.

Dacă facem o medie a persoanelor care au participat în cadrul unui proiect/program educativ desfășurat în alte tipuri de biblioteci, vom constata că avem **o medie de 50 de participanți**, repartizarea pe grupe de vârstă fiind următoarea: 220 de participanți pentru grupa de vârstă 7-14 ani, 68 de participanți pentru grupa de vârstă 25-64 de ani, 35 de participanți pentru grupa de vârstă de 65 și peste și câte 33 de participanți pentru grupele de vârstă 0-6 ani și 15-24.

█  **Biblioteci publice**

► Din totalul de **1.511.086 de persoane care au participat la proiectele și programele educative** care s-au desfășurat pe parcursul anului 2023, **1.371.955** (90,8%) sunt din **bibliotecile publice.** Repartiția pe grupele de vârstă este următoarea: 40,3% pentru grupa de vârstă 7-14 ani, 21,9% pentru grupa de vârstă 15-24 de ani, 18,8% pentru grupa de vârstă 25-64 de ani, 13,6% pentru grupa de vârstă 0-6 ani și 5,3% pentru grupa de vârstă de 65 și peste.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 26 de participanți**, repartizarea pe grupe de vârstă fiind următoarea: 38 de participanți pentru grupa de vârstă 25-64 de ani, 29 de participanți pentru grupa de vârstă 15-24 de ani, 26 de participanți pentru grupa de vârstă de 65 și peste, 21 de participanți pentru grupa de vârstă 7-14 ani și 19 de participanți pentru grupa de vârstă 0-6 ani.

Dacă facem o medie a persoanelor care au participat în cadrul unui proiect/program educativ desfășurat în bibliotecile, vom constata că avem **o medie de 74 de participanți**, repartizarea pe grupe de vârstă fiind următoarea: 106 de participanți pentru grupa de vârstă 25-64 de ani, 71 de participanți pentru grupa de vârstă de 65 și peste, 70 de participanți pentru grupa de vârstă 15-24 de ani, 64 de participanți pentru grupa de vârstă 7-14 ani și 51 de participanți pentru grupa de vârstă 0-6 ani.

Din totalul de **1.371.955 persoane** care au participat la activități desfășurate în cadrul unor programe și proiecte educative din **bibliotecile publice**, 54,05% sunt din bibliotecile județene, 27,4% din bibliotecile comunale și 18,05% din bibliotecile municipale și orășenești.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 26 de participanți**, repartizarea pe grupe de vârstă fiind următoarea:

- pentru **bibliotecile județene** mediaeste de **31 de participanți**, din care: 45 de participanți pentru grupa de vârstă 25-64 de ani, 37 de participanți pentru grupa de vârstă 15-24 de ani, 36 de participanți pentru grupa de vârstă de 65 și peste, 24 de participanți pentru grupa de vârstă 7-14 ani și 22 de participanți pentru grupa de vârstă 0-6 ani.

- pentru **bibliotecile municipale și orășenești** mediaeste de **20 de participanți**, din care: 26 de participanți pentru grupa de vârstă 25-64 de ani, 20 de participanți pentru grupa de vârstă 15-24 de ani, 18 de participanți pentru grupa de vârstă 7-14 ani, 18 de participanți pentru grupa de vârstă de 65 și peste și 16 de participanți pentru grupa de vârstă 0-6 ani.

- pentru **bibliotecile comunale** mediaeste de **22 de participanți**, din care: 32 de participanți pentru grupa de vârstă 25-64 de ani, 22 de participanți pentru grupa de vârstă 15-24 de ani, 20 de participanți pentru grupa de vârstă 7-14 ani, 18 de participanți pentru grupa de vârstă de 65 și peste și 16 de participanți pentru grupa de vârstă 0-6 ani.

Se observă că bibliotecile județene înregistrează cele mai mari medii de participare la activități, în special în rândul adulților activi (25–64 de ani), ceea ce sugerează o implicare mai accentuată a acestui segment în programele oferite.În schimb, bibliotecile municipale, orășenești și comunale atrag un număr mai redus de participanți, însă păstrează o distribuție relativ echilibrată pe grupe de vârstă, reflectând nevoia adaptării activităților pentru toate categoriile de vârstă.

Dacă facem o medie a persoanelor care au participat la o activitate din cadrul programelor/proiectelor, vom constata că avem **o medie de 74 de participanți**, repartizarea pe grupe de vârstă fiind următoarea:

- pentru **bibliotecile județene** mediaeste de **171 de participanți**, din care: 222 de participanți pentru grupa de vârstă 25-64 de ani, 177 de participanți pentru grupa de vârstă de 65 și peste, 150 de participanți pentru grupa de vârstă 7-14 ani, 147 de participanți pentru grupa de vârstă 15-24 de ani și 138 de participanți pentru grupa de vârstă 0-6 ani.

- pentru **bibliotecile municipale și orășenești** mediaeste de **44 de participanți**, din care: 52 de participanți pentru grupa de vârstă 25-64 de ani, 43 de participanți pentru grupa de vârstă 7-14 ani, 38 de participanți pentru grupa de vârstă 15-24 de ani, 34 de participanți pentru grupa de vârstă de 65 și peste și 29 de participanți pentru grupa de vârstă 0-6 ani.

- pentru **bibliotecile comunale** mediaeste de **44 de participanți**, din care: 60 de participanți pentru grupa de vârstă 25-64 de ani, 42 de participanți pentru grupa de vârstă 7-14 ani, 41 de participanți pentru grupa de vârstă 15-24 de ani, 33 de participanți pentru grupa de vârstă de 65 și peste și 31 de participanți pentru grupa de vârstă 0-6 ani.

Bibliotecile județene se disting printr-o participare mare per activitatea persoanelor din categoria de vârstă 25−64 de ani și o prezență consistentă și a seniorilor. Prin comparație, bibliotecile municipale/orășenești și cele comunale adună, în medie, câte 44 de persoane/activitate, menținând totuși o distribuție relativ echilibrată pe grupe de vârstă, fapt ce indică necesitatea diversificării și adaptării programelor pentru a stimula o participare mai mare la nivel local.

**8. CONCLUZII**

În perioada analizată (2020–2023), sistemul de biblioteci din România a înregistrat un **declin semnificativ**, atât numeric, cât și funcțional. Numărul bibliotecilor a scăzut constant, atingând o pierdere de **566 de unități în patru ani**, cele mai afectate fiind **bibliotecile publice comunale și cele școlare**. Această reducere s-a produs **în contradicție cu Legea bibliotecilor (Legea nr. 334/2002)**, în lipsa unor justificări administrative legale, ceea ce pune sub semnul întrebării legalitatea închiderii acestor instituții.

Închiderea bibliotecilor, în special în mediul rural, ridică **probleme majore de acces la cultură și educație**, afectând direct comunitățile locale, unde biblioteca este adesea singura instituție culturală.

În ceea ce privește activitatea **bibliotecilor și utilizarea serviciilor de bibliotecă în anul 2023,** pot să fie evidențiate câteva **evoluții pozitive**: creștere cu 2,4% a numărului de utilizatori activi față de anul anterior; **c**reștere cu 3,2% a numărului de volume eliberate; **r**evenirea la un ritm aproape normal de activitate după restricțiile pandemiei COVID-19.Totodată, persistă **probleme structurale importante** precum scăderea fondului de carte (- 0,7%) și a achizițiilor de carte nouă (- 6,1%); dezechilibre între mediul urban și rural privind resursele, dotările, dimensiunea colecțiilor și utilizarea serviciilor; nivel foarte scăzut de achiziții în bibliotecile rurale.

Situația resurselor umane în rețeaua de biblioteci este marcată de un **dezechilibru demografic și profesional**:

* + - **Îmbătrânirea forței de muncă**: 53 % din personalul de specialitate are între 50 și 64 de ani; doar 0,7% are sub 25 de ani.
		- **Feminizarea profesiei**: Peste 86 % din angajați sunt femei, aspect ce poate indica o lipsă de diversitate și de perspectivă.
		- **Concentrare urbană a personalului calificat**: 76,5 % din personalul de specialitate are studii superioare, dar 79,2 % dintre aceștia activează în mediul urban.
		- **Subreprezentare în mediul rural**: Doar 28 % din personalul de specialitate lucrează în bibliotecile din mediul rural, iar dintre aceștia, doar 20,8 % au studii superioare.
		- **Rol central al bibliotecilor publice și școlare**: 77,6 % din personalul de specialitate este angajat în aceste tipuri de biblioteci.

Bibliotecile din România se confruntă cu un deficit de personal tânăr, o concentrare urbană a resurselor umane și o dependență majoră de o forță de muncă în curs de îmbătrânire. Este nevoie de politici publice coerente care să vizeze atragerea și formarea tinerilor în domeniul biblioteconomiei, sprijinirea bibliotecilor rurale și adaptarea competențelor personalului la noile realități digitale. Fără aceste măsuri, capacitatea bibliotecilor de a răspunde nevoilor actuale și viitoare ale comunităților va fi serios compromisă.

Raportul privind activitatea bibliotecilor în anul 2023 evidențiază un sistem bibliotecar activ, dar cu diferențe semnificative între tipurile de biblioteci în ceea ce privește implicarea în împrumutul interbibliotecar și gestionarea resurselor documentare.

În anul 2023 a reprezentat o consolidare a rolului bibliotecilor universitare și publice urbane ca centre de acces la informație și de schimb interbibliotecar. Se observă însă o accentuare a fenomenului de ”digital divide” între mediul urban și rural, fenomenul având tendințe de creștere de la un an la altul, astfel sunt necesare intervenții strategice în sensul digitalizării, formării profesionale și modernizării infrastructurii din toate bibliotecile din România, dar cu precădere în bibliotecile orășenești și comunale, precum și în bibliotecile școlare, pentru a reduce inegalitatea în ceea ce privește accesul la cunoaștere. Totodată, creșterea stocului de documente electronice confirmă direcția inevitabilă spre digitalizare în sistemul bibliotecar românesc. Pe de altă parte, distribuția acestor documente cu o concentrare a acestora spre zona urbană relevă nivelul de dotare tehnică a bibliotecilor privind oferirea de acces spre aceste resurse, discutăm în acest caz de echipament informatic, acces la Internet și mai ales Sisteme Integrate de Bibliotecă

Bibliotecile din România au un impact semnificativ în viața comunităților, oferind acces la educație, cultură și socializare. Totuși, există inegalități în ceea ce privește resursele, capacitatea de organizare și atragerea publicului, mai ales în bibliotecile comunale și din mediul rural. Pentru a crește relevanța și eficiența acestor instituții, este esențială susținerea continuă a programelor educaționale, dezvoltarea infrastructurii, formarea profesională a personalului și stimularea parteneriatelor locale și naționale. Astfel, biblioteca își va îndeplini cu adevărat rolul de catalizator al dezvoltării comunitare și al învățării pe tot parcursul vieții.

Trebuie să ne raportăm indicatorilor/recomandărilor IFLA/UNESCO privind prin prisma acestora situația în bibliotecile românești, astfel în anul 2023 situația acestora este următoarea:

|  |  |  |  |  |
| --- | --- | --- | --- | --- |
| **Denumirea indicatorului** | **Recomandări****IFLA/UNESCO** | **România** | **Urban** | **Rural** |
| Rata medie de înnoire a fondului | 7-10 ani | **110 ani** | **110 ani** | **109 ani** |
| Documente achiziționate per capita | 0,20 documente | **0,07** | **0,09** | **0,03** |
| Documente în colecții per capita | 1,5 - 2,5 documente | 7,34 | 10,24 | 3,64 |
| Creșterea anuală a colecției la 1000 de locuitori | minimum 50 de documente | 66,77 | 92,93 | **33,35** |

 Astfel, sistemul național de biblioteca are un fond de documente îmbătrânit, mult peste media recomandată, această situație fiind cauzată de achiziționarea unui număr mic de documente sau chiar lipsa achiziției acestora, concomitent cu casarea unui număr mic de publicații aflate în circulație. Pentru a crește rata medie de înnoire a fondului de documente este necesară creșterea numărului de documente în anul în care se face raportarea.

Dar sistemul de biblioteci publice din România se confruntă cu un **proces de deteriorare a infrastructurii culturale de bază**, în special la nivel local, proces ce riscă să devină **ireversibil** dacă nu sunt luate măsuri urgente. Într-un context în care alfabetizarea informațională și accesul la educație sunt esențiale, bibliotecile trebuie tratate ca **infrastructură critică de interes public**.

Pentru a interveni cât mai rapid și a putea opri această deteriorare este necesară adoptarea cât mai rapid a noii legi a bibliotecilor, care în acest moment, se află spre adoptare la Camera Deputaților.

Suntem convinși că este necesară o **politică națională coerentă** pentru susținerea, modernizarea și redeschiderea bibliotecilor, în special în zonele defavorizate, cu alocări financiare corespunzătoare și respectarea cadrului legislativ. Fără acest efort, dispariția bibliotecilor va adânci inegalitățile sociale și culturale deja existente.

Elaborare:

**Subcomisia de statistică a Comisiei Naționale a Bibliotecilor**

Dr.Adriana Szekely – B.C.U. *L.Blaga* Cluj-Napoca/Asociația Bibliotecarilor din România - ABR

Angela Bilcea (membru asociat) – Biblioteca Națională a Românie-

Ana Maria Dudescu (membru asociat), șef serviciu Biblioteca Județeană *O.Goga* Cluj

Arhimandrit Dr.Policarp Gabriel Chițulescu – Biblioteca Patriarhiei Române

Dr.Sorina Stanca – manager Biblioteca Județeană *O.Goga* Cluj

Dr.Agneta Elisabeta Lovasz, director Biblioteca *Politehnica* Timișoara

Dr.Laura Pascariu, bibliotecar CCD Iași

Dr.Ivona Olariu (membru asociat), șef serviciu B.C.U. *M.Eminescu* Iași

Catrina Căluian (membru asociat), bibliotecar S, Biblioteca V.A.Urechia Galați

Verificare și aprobare: Comisia Națională a Bibliotecilor

 Dr. Dragoș Neagu, Președinte

1. *Activitatea unităților cultural-artistice – 2023*, [București], INS, 2024. [↑](#footnote-ref-1)
2. Indicatorul are caracter provizoriu şi a fost calculat în funcţie de numărul populaţiei rezidente la 1 ianuarie 2024 (https://insse.ro/cms/sites/default/files/com\_presa/com\_pdf/popdom1ian2024r\_0.pdf). [↑](#footnote-ref-2)
3. Indicatorul are caracter provizoriu şi a fost calculat în funcţie de numărul populaţiei rezidente la 1 ianuarie 2024 (https://insse.ro/cms/sites/default/files/com\_presa/com\_pdf/popdom1ian2024r\_0.pdf). [↑](#footnote-ref-3)